O Viasatu - Postani Novi Korisnik\nTotal TV koristi tehnologiju koju je najjednostavnije opisati kao: kablovska preko satelita. Imamo veliki broj korisnika na teritoriji: Srbije, Hrvatske, Crne Gore, Severne Makedonije, Slovenije i Bosne i Hercegovine. Total TV se odlikuje velikim brojem kanala preko 230 ukupno, najkvalitetnijom slikom i zvukom kao i stabilnošću signala. U našoj ponudi ima preko 30 kanala u HD rezoluciji. Veliki je izbor domaćih, regionalnih, sportskih, infomativnih, zabavnih, dečijih, muzičkih kanala… U okviru naše ponude možete gledati jedinstvene kanale u Srbiji poput N1, Nove S, Nove Sporta, Sport Klubova, IDJ TV-a. Mesto pokretanja satelitske platforme su postojeći satelitski transponderi SBB-a na satelitu Eutelsat 16A, na lokaciji 16East.\nKompanija čini deo regionalne United Grupe koja posluje u šest zemalja bivše Jugoslavije, a u njenom sastavu nalaze se još i vodeći telekomunikacioni operatori: Telemach u Sloveniji, Bosni i Hercegovini i Crnoj Gori, SBB vodeći provajder televizije, interneta i telefonije u Srbiji, NetTV Plus, vodeći provajder telekomunikacionih servisa putem javnog interneta. Deo United grupe je i United Media, koju čine najgledaniji sportski, filmski, dečiji i drugi Pay TV kanali u regionu – Sport klub, Cinemania, Ultra, Mini ultra, Lov i ribolov, N1 i Grand, kao i CAS Media, najveća agencija za prodaju oglasnog prostora na kablovskim i satelitskim kanalima u regionu.\nNajveći podizvođač Total TV-a na teritoriji Srbije je firma Viasat. SZR Viasat je osnovan 2005. godine sa primarnom delatnošću u oblasti instalacije kablovske televizije, kao podizvođač najvećeg kablovskog operatera u Srbiji SBB-a.\nTakođe, delatnosti naše firme uključuju i postavljanje i ugradnju antenskih sistema, video nadzora i satelitskih sistema.\nSa početkom usluge satelitske televizije SBB-a pod nazivom Total TV, uključujemo se u instalaciju i distribuciju na teritoriji cele Srbije i vremenom postajemo vodeći partnera Total TV-a u toj oblasti sa velikim brojem ugrađenih sistema i još većim brojem zadovoljnih rezidencijalnih korisnika.\nMožete nas naći u našoj poslovnici koja se nalazi u Beogradu, na Vračaru, u ulici Belička 9a.


Galić o migrantskoj krizi: Ovo je Sizifov posao\nUGROŽENA STABILNOST Direktor Granične policije BiH\nU stalnoj smo borbi da odvratimo migrante, ali oni nikada ne odustaju, rekao je Galić\nGalić: Poštujemo ljudska prava\nDirektor Granične policije BiH Zoran Galić upozorio je da se pripadnici te službe ne mogu izboriti s prilivom migranata duž istočne granice sa Srbijom i da situacija lako može eskalirati i ugroziti ukupnu stabilnost.\nGalić je za Associated Press rekao da je osiguravanje granice od 1.600 kilometara, duž poznate migrantske rute u Evropu, poput Sizifovog posla.\n- U stalnoj smo borbi da odvratimo migrante, ali oni nikada ne odustaju - rekao je Galić, napominjući da Granična policija nema dovoljno ljudstva.\nOd početka godine, prema podacima Vijeća ministara Bosne i Hercegovine, u našu državu je stiglo više od 13.000 migranata.\nBiH nije u mogućnosti da im osigura odgovarajući smještaj i mnogi su bez pristupa toplim obrocima, tuševima ili odgovarajućoj medicinskoj njezi, na sve veću zabrinutost lokalnih zajednica, prenosi američka agencija.


1 Aleksej Navaljni na sudu u decembru 2011. nakon hapšenja tokom neovlašćenog antivladinog marša u Moskvi. Navaljni je osuđen na 15 dana zatvora zbog „pružanja otpora policijskim službenicima“. Bio je to uvod u ono što će kasnije postati redovna pojava za opozicione političare.\n2 Poruka u znak podrške Navaljniju ispisana na zadnjem delu kamiona ispred pritvorske jedinice u kojoj je bio držan Navaljni nakon hapšenja u decembru 2011. Navaljni je opisivao "Jedinstvenu Rusiju", političku partiju koju predvodi aktuelni ruski predsednik Vladimir Putin kao "partiju propalica i lopova" u radijskom intervjuu. Frazu su naširoko prihvatile opozicione grupe.\n3 Navaljni u pratnji policije pred ročište na sudu u Moskvi u maju 2012. Uhapšen je tokom protesta opozicije dan nakon inauguracije Vladimira Putina za predsednika Rusije. Navaljni je osuđen na dodatnih 15 dana zatvora zbog "učešća na ilegalnom javnom događaju".\n4 Novinar snima u stanu Navaljnog u Moskvi nakon što ga je pretresla policija 11. juna 2012. Ruska policija je upala u stanove nekoliko opozicionih lidera za vreme masovnih antivladinih protesta u proleće i leto 2012.


OVAKO ĆE TRAMP PODELITI KOSOVO! Biće otpora, ali mapa će na kraju ipak biti prihvaćena\n- Poruka koju je pre nekoliko dana poslao Ron Džonson bila je savršeno vremenski tempirana i poklopila se sa trenutkom kada je u Vašingtonu usaglašena nova mapa Kosova. Trampu, Boltonu i službenicima koji se na nižim nivoima bave Kosovom jasno je da će biti otpora, pre svega unutar EU, međutim budite sigurni da će strategija iza koje stane Tramp na kraju sigurno biti prihvaćena. Tako je bilo širom sveta, pa će i na Balkanu - objašnjava sagovornik.\n- Sa druge strane, a to ne zna mnogo ljudi, unutar EU nije Berlin glavna prepreka podeli Kosava, najveće kočnice su Švedska i Luksemburg - navodi sagovornik.\n- Verovatno bismo se dogovorili oko linije podela. To svakako podrazumeva da nam pripadne sever Kosova, kao eksteritorijalnost naših manastira i glavnih verskih objekata. To sigurno deluje malo, ali kada pogledate stanje na terenu, zasad nam ni to niko ne daje.\nAnalitačar Dejan Vuk Stanković ponavlja da bi u ceo proces trebalo da se uključe i Kina i Rusija kao stalne članice Saveta bezbednosti i dodaje da bi tek tad čitava situacija bila međunardno utemeljena.


Početna » Boris Džonson » Page 19\nVelika Britanija će sa saveznicima razmotriti opcije, ako sirijski predsednik Bašar el-Asad ponovo upotrebi hemijsko oružje protiv svojih građana u Siriji.\nDžonson: Napad ruske države\nRusija je izvršila napad nervnim gasom na teritoriji Velike Britanije jer London stalno upozorava na kršenje ljudskih prava i demokratskih vrednosti u Rusiji, rekao je danas šef britanske diplomatije Boris Džonson poslanicima Britanskog parlamenta i dodao da su za trovanje nervnim gasom odgovorni „ruska država i oni na vrhu“.\nDžonson: Moskva se mešala u Bregzit\nOdnosi između Rusije i Velike Britanije su niskom nivou, ali ne na inicijativu Moskve“, izjavio je ruski ministar spoljnih poslova Sergej Lavrov na sastanku sa šefom britanske diplomatije Borisom DŽonsonom.\nČestitka Džonsona Vučiću\nPredsednik Srbije Aleksandar Vučić primio je čestitku ministra spoljnih poslova Velike Britanije Borisa Džonsona, u kojoj mu još jednom čestita na uspehu na nedavnim predsedničkim izborima i izražava žaljenje što neće danas biti u prilici da dođe u Beograd.\n"London nema istinski uticaj na svetsku politiku"\nVelika Britanija nema nikakvog „istinskog uticaja“ na svetske događaje, poručilo je rusko ministarstvo spoljnih poslova, reagujući na odluku šefa britanske diplomatije Borisa Džonsona da u poslednji čas odustane od planirane zvanične posete Moskvi zbog podrške Kremlja režimu Bašara Asada u Siriji.\nPiše: M. S. 9. 4. 2017.\nZaharova o Džonsonu: Stabilnost nije obeležje Zapada\ninistar inostranih poslova Velike Britanije Boris Džonson otputovaće naredne nedelje u SAD, gde će sa američkim zvaničnicima, između ostalog, razgovarati o predstojećoj poseti Moskvi i situaciji u Ukrajini, piše „Sandej tajms“.\nBoris Džonson u knjižari “Geca Kon”\nŠef britanske diplomatije Boris Džonson bio je danas gost na “matineu” koji je u poznatoj knjižari Geca Kon u Knez Mihailovoj organizovao njegov srpski izdavač “Albion buks”.\nPiše: P. D. 11. 11. 2016.\nDžonson: Britanija podržava evropski put Srbije\nZahvalan sam na podršci koju Velika Britanija pruža Srbiji na evropskom\nputu, izjavio je večeras predsednik Vlade Srbije Aleksandar Vučić, posle razgovora sa šefom britanske diplomatije Borisom Džonsonom.\nBoris Džonson sledeće nedelje u Beogradu\nŠef britanske diplomatije Boris Džonson posetiće Srbiju sledeće sedmice, saznaje Danas u diplomatskim izvorima.\nPiše: P. D. 4. 11. 2016.\nBorisu Džonsonu zabranjeno da biciklom ide na posao\nBritanske službe bezbednosti zabranile su ministru spoljnih poslova Borisu Džonsonu da biciklom dolazi na posao jer bi mogao biti meta terorističkog napada.


Dupliran broj postupaka za mirno rešavanje radnih sporova – NovostiDana.rs\nDupliran broj postupaka za mirno rešavanje radnih sporova\nBEOGRAD – Građani u Srbiji u poslednje vreme sve više žele da mirnim putem, a ne pred sudom, da reše svoje radne sporove, među kojima su i oni koji se tiču mobinga odnosno zlostavljanja na radu.\nPrema podacima Republičke agencija za mirno rešavanje radnih sporova, samo u toku prvih šest meseci ove godine više nego duplo je povećan broj pokrenutih postupaka za mirno rešavanje radnih sporova koji se vode pred arbitrima Agencije, u odnosu na ukupan broj u 2015. godini.\nU 2015. godini pred Agencijom pokrenuta su 284 individualna radna spora, a u 2016. godini 625, od kojih je već rešeno 176, a 115 predloga za pokretanje postupka je odbačeno zbog stvarne nenadležnosti.\nSvoj spor pred Agenciju mogu da iznesu svi zaposleni i poslodavci bilo iz javnog bilo iz privatnog sektora, a trajanje postupka je Zakonom o mirnom rešavanju radnih sporova oročeno na mesec dana.\nPostupak je besplatan za stranke, odnosno pada na teret države, pa i nije čudo što se broj zainteresovanih povećava.\nKada su u pitanju postupci za mobing građani su u toku prošle godine pokrenuli ukupno 73 postupka pred Agencijom, a za prvih šest meseci 2016. godine 40.\nTo je jedan od veoma čestih razloga za pokretanje spora pred Agencijom, koja je zbog toga u aprilu ove godine uvela besplatnu telefonsku uslugu – SOS mobing, radi bolje informisanosti zaposlenih o tome šta je mobing i koja su njihova prava i mogućnosti zaštite.\nZa prva tri meseca ka posebnom broju Agencije namenjenoj SOS mobingu bilo je ukupno 954 poziva.\nUsluga funkcioniše tako što građani sa fiksnog telefona pozivom besplatanog broja 0800-300-601 i biranjem opcija od 1 do 5 dobijaju bliže informacije o tome šta je mobing, koje radnje podrazumeva i koji modeli zaštite postoje u pravnom sistemu Srbije, među kojima je i sudska zaštita.\nSa druge strane, prema podacima Višeg suda u Beogradu u 2015. godini pokrenuto je 162 postupka za mobing, od kojih je rešeno 54, a u 2016. godini od 70 pokrenutih postupaka rešeno je 7 postupaka.\nOstali postupci su u toku.\nMeđu rešenim predmetima za sada nema usvojenih tužbi za mobing, već su postupci okončani na drugi način, bilo tako što su tužbe odbijene, odbačene, bilo tako što su podnosioci odlučili da ih povuku ili se sud oglasio nenadležnim i slično.\nDrektor Agencije Mile Radivojević smatra da institut mirnog rešavanja radnih sporova postaje sve više afirmisan, kao i da građani sudeći po broju predmeta, prepoznaju njegove prednosti.\nOn je istakao da će Agencija i u narednom periodu nastaviti sa kampanjom promovisanja prednosti ovog insituta i informisanja svih zaposlenih i poslodavaca ističući da prednosti ovog vida rešavanja spornog radnog pitanja jesu brz, stručan i besplatan postupak.\nNaime, prema Zakonu o mirnom rešavanju radnih sporova postupak treba da se okonča u roku od 30 dana, tako što arbitar sa liste arbitara i miritelja Agencije donosi rešenje mahom prihvatljivo za obe strane u sporu.\nTroškovi samog postupka padaju na teret države, a Vlada Srbije je pre godinu dana dala preporuku svim korisnicima javnih sredstava da radne sporove rešavaju pred Agencijom, a radi uštede nepotrebnih troškova u sudskim postupcima.\nFoto Tanjug/O.Toskić, ilustracija\nSibir: Pali avion izgoreo, pronađena četiri tela i crna kutija\nPakistan: U bujicama nakon monsuna najmanje 30 poginulih


Putin veruje u poboljšanje odnosa sa SAD\nRuski premijer Vladimir Putin izjavio je danas kako "želi da veruje" u poboljšanje odnosa Moskve i Vašingtona, ali je ukazao i na niz pitanja oko kojih postoji neslaganje, uključujući i antiraketni štit u Evropi.\n"Zaista želim da verujem ... i verujem" u poboljšanje odnosa, rekao je Putin za današnji moskovski dnevnik Komersant.\nOn je ocenio da je "jasno" da sadašnja američka administracija predsednika Baraka Obame teži poboljšanju odnosa sa Rusijom. "Ali, postoji i druga stvar. Na primer, ponovno naoružavanje Gruzije. Zašto?", upitao je Putin.\nRuski premijer je takođe pomenuo razmeštanje američkog antiraketnog štita u Evropi i podsetio da je Moskva "više puta iznela stav o štitu".\n"Izgleda da smo se dogovorili da neće biti antiraketnih projektila u Poljskoj... Savršeno! Ali, gotovo istovremeno, tu je najava o istoj stvari u drugim zemljama Evrope. Onda, gde je tu obnavljanje (odnosa)?", upitao je Putin.\nOn ipak smatra da je američki predsednik Barak Obama iskren kada govori o obnavljanju odnosa sa Rusijom.\n"Ne znam šta on može a šta ne može. Želim da vidim da li će uspeti ili ne. Ali, on to želi. Osećam da je njegov stav iskren", dodao je ruski premijer.


Adria Airways ostala bez operativne dozvole - Aviatica\nAdria Airways ostala bez operativne dozvole\nSlovenačka agencija za civilno vazduhoplovstvo ukinula operativnu dozvolu bankrotiranoj aviokompaniji Adria Airways.\nDatum / Date: 04.10.2019.\nAgencija za civilno vazduhoplovstvo Republike Slovenije (CAA) je poništila operativnu dozvolu aviokompaniji Adria Airways.\nDozvola (AOC) za Adriju je poništena 30. septembra u 16 časova, u trenutku kada se Adria obratila sudu sa zahtevom za pokretanje stečaja.\nOdluka o poništenju operativne dozvole objavljena je odmah nakon isteka roka koji je ova agencija dala kompaniji da obezbedi finansije za nastavak poslovanja.\nRok je bio do 2. oktobra u ponoć, ali je Adria u međuvremenu proglasila bankrot i obratila se sudu sa zahtevom za pokretanje stečajnog postupka što je samo ubrzalo odluku o poništenju dozvole.\nKompanija je prestala da leti krajem septembra zbog nedostatka novca za obavljanje letova. Aerodrom u Ljubljani, kojim upravlja Fraport, počeo je da pregovara sa drugim avio prevoznicima koji bi mogli da preuzmu linije Adrije Airways.\nPrvo je Brussels Airlines uveo letove do Brisela, potom je Lufthansa najavila letove od Ljubljane do Frankfurta i Minhena, a SWISS do Ciriha. Air Serbia je reagovala među prvima i pojačala svoju liniju od Ljubljane do Beograda, a sada je najavila i povećanje broja letova ka Tirani i Skoplju, destinacijama koje je takođe pokrivala Adria.\nAdria AirwaysAOCbankrotCAAoperativna dozvola


Prijedorskoj bolnici donirana dva respiratora | Grad Prijedor online vijesti i informacije\nPrijedorskoj bolnici “Doktor Mladen Stojanović” danas su uručena dva respiratora koja su nabavljena kroz humanitarnu akciju “Respirator za Srpsku”, a u organizaciji Crvenog krsta iz Bijeljine.\nDirektor bolnice “Doktor Mladen Stojanović” Mirko Sovilj izrazio je zahvalnost zaposlenih kao i u ime pacijenata ove ustanove čija će sigurnost na ovaj način biti povećana.\n-Naša zdravstvena ustanova sada ima 12 respiratora i to je apsolutno dovoljno za naše funkcionisanje i mi ćemo uz jačanje naših kadrovskih potencijala biti potpuno spremni za neko buduće vrijeme, bezobzira šta očekivali i kako će dalje teći pandemijski ciklus ovog virusa, ali mi smo u ovom momentu potpuno spremni da odgovorimo potrebama i zadacima koji budu pred nas postavljeni-izjavio je Sovilj.\nSovilj je pohvalio ovu akciju koju je vodio Crveni krst iz Bijeljine i kroz koju su respiratore dobile sve bolnice u RS.\nTo je za svaku pohvalu da se obezbijedi toilko novca i da svaka bolnica dobije određeni broj respiratora-rekao je on.\nSovilj je dodao da je kroz ovu akciju nabavljen i treći respirator za prijedorsku bolnicu koji je donacija Elektroprivrede RS, te da će on biti preuzet u sjedištu Elektroprivrede u Trebinju u ponedeljak.\nPredstavnik organizacije Crvenog krsta iz Bijeljine Aleksandar Savić kaže da je akcija dobila naziv “Respirator za Srpsku” jer je sa lokalnog nivoa prešla na nivo čitave republike.\n-Odziv privrednika u Bijeljini je prešao jedan nivo i postali smo neko ko je obezbijedio svakoj bolnici u RS, odnosno javnoj zdravstvenoj ustanovi po minimum tri respiratora. Akciju je pokrenuo Slavenko Ristić sa svoje dvije firme Elvako i TRB Bratunac i animirao veliki broj privrednika koji su se brzinom odazvali i bili humani. To su heroji kojima se ja zahvaljujem-izjavio je Savić.\nOn je naveo da je danas Srpskom prošao humanitarni karavan jer su prethodno Kliničkom centru Banjaluka dostavili 10 respratora, te će nakon Prijedora donaciju uručiti bolnici u Gradiškoj. Naredne sedmice respiratori će biti uručeni bolnicama u Foči, Nevesinju i Trebinju. U ovoj akciji “Respirator za Srpku” nabavljeno ih je ukupno 50.


Stiže Erdogan, zatvara se pola Beograda: Maršruta turskog predsednika stroga tajna, izbegavajte ove ulice\nBeograđane večeras i sutra očekuje potencijalni saobraćajni haos, pošto će pored mnogobrojnih radova koji su zatvorili pojedine ulice, poseta turskog predsednika Redžepa Erdogana dovesti do...\nRedžep Tajip Erdogan ove nedelje dolazi u Srbiju. Turski predsednik trebalo bi da se sastame sa svojim kolegom Aleksandrom Vučićem u Beogradu, a potom da poseti Novi Pazar. To je druga Erdoganova...\nDojče vele: "Turska traži prodor na Balkan"\nNeootomanizam je pusti san političke elite u Turskoj. Ali tamošnji privrednici u Srbiji mogu naći ono što im treba - tržište i jeftinu radnu snagu, kaže za DW istanbulski ekonomista i...\nErdogan besan: Shvatate li šta ste uradili? Za sve je kriv Mosad\nTurski predsednik Redžep Tajip Erdogan kaže da je izraelska obaveštajna služba Mosad imala ulogu u organizovanju referenduma o nezavisnosti iračkog Kurdistana.\nErdogan preti Kurdima: Neće vas spasti izraelske zastave!\n"Mahanje zastavama Izraela" neće spasti Vladu Kurdistana od regionalne izolacije, izjavio je predsednik Turske Redžep Tajip Erdogan.\nNemački mediji: Šta to Erdogan donosi Srbiji?\nErdogan raspoređuje vojnike u sirijskom Idlibu, Putin dolazi u Ankaru\nTurska kao Srbija: Mladi obrazovani Turci masovno beže iz "Erdoganovog raja"\nErdogan: NATO saveznici poludeli zbog kupovine S-400\nTurski predsednik Redžep Tajip Erdogan odbacio je danas zabrinutost unutar NATO povodom odluke njegove zemlje da kupi ruski odbrambeni raketni sistem S-400 "zemlja-vazduh".\nO čemu su razgovarali Tramp i Erdogan?\nAmerički predsednik Donald Tramp i predsednik Turske Redžep Tajip Erdogan razgovarali su danas i saglasili se da nastave da rade na jačanju odnosa i regionalne bezbednosti, saopštila je...\nErdogan pozvao EU: Ili nastavite pregovore ili...\nTurski predsednik Redžep Tajip Erdogan ponovo je pozvao EU da odluči da li želi da nastavi pregovore sa Turskom o članstvu u EU ili da ih okonča.\n"U ovoj zemlji nema zakona ni pravde, a tiranin vlada"\nLider najveće turske opozicione partije Kemal Kiličdaroglu izjavio je da je "80 miliona ljudi žedno pravde".


Spisak ministarkinih novogodišnjih infrastrukturnih želja - Bizlife.rs\n„U 2018. završena su 103 kilometra autoputa, potpuno asfaltirano, neke deonice su puštene za saobraćaj, a neke nisu zbog kritičnih tačaka na kojima se radi. Pre svega mislim na Koridor 10, ali i Koridor 11, budući da se radi na deonici Ub-Lajkovac, kao i kao i da se na deonici ;izmedju Ljiga i Preljine radi tunel“, rekla je ona.\n„Radi se na dve deonice, Beograd-Stara Pazova i Stara Pazova-Novi Sad i to deo ;sa Kinezima, deo sa ruskim železnicama“, rekla je Mihajlović.\n„Potpisan ;je finansijski ugovor sa Evropskom investicionom bankom. Projekat je vredan 264 miliona evra i deo je iz donacija EU, a deo iz budžeta“, rekla je Mihajlović.\ninfrastruktura zorana mihajlović projekti 2019\n05/01/2019 u 11:38\n06/01/2019 u 01:53


Stranke iz Sarajeva pokušavaju da isključe SNSD iz vlasti na zajedničkom nivou?! | BL Portal\nStranke iz Sarajeva opet pokušavaju da zaobiđu izborne pobjednike u Republici Srpskoj kako bi našle za sebe povoljniju strukturu djelovanja na nivou BiH i spriječile učešće u vlasti patriotskog SNSD.\nTvrdi ovo predsjednik SNSD i predsjedavajući Predsjedništva BiH, Milorad Dodik, dodajući da se to vidi iz izbjegavanja formiranja Savjeta ministara, koje je bilo realno moguće završiti do kraja prošle godine.\n– Imaju problem što sam ja član Predsjedništva i ne mogu me zaobići. Drugi je problem što su u delegaciji u Domu naroda od pet, koje šalje Narodna skupština, četiri iz SNSD-a, a znamo da svaku odluku koju donosi parlament BiH mora da potvrdi Dom naroda – rekao je Dodik.\nProblemi oko formiranja vlasti na nivou BiH jasno pokazuju da na političkoj sceni u novoj godini slijedi, sasvim izvjesno, težak period u procesu formiranja vlasti.\nKako objašnjavaju stručnjaci, SNSD je stalo da predsjedavajući Savjeta ministara bude njihov član, dok se drugim stranama s tim ne žuri, jer su svoje učešće u vlasti već osigurali.\nNakon postavljenih ultimatuma i probijenih svih zakonskih rokova za formiranje vlasti na zajedničkom nivou, SNSD tvrdi da SDA i Bh. blok pokušavaju da ignorišu izbornu volju građana Srpske.\n– Vlast na zajedničkom nivou treba da bude sastavljena od izbornih pobjednika, a SNSD je definitivno pobjednik u Srpskoj. Kada su izborni gubitnici na vlasti na zajedničkom nivou, tada je Srpska najnestabilnija – tvrdi poslanik SNSD-a u Predstavničkom domu parlamenta BiH, Staša Košarac.\nDodaje da stranke iz Sarajeva žele da izbjegnu SNSD kao jednu jaku strukturu koja je orijentisana prema interesima RS, “za razliku od onoga šta je radio Savez za promjene – jačao bh. nivo”.\n– Oni pokušavaju da uslovljavaju SNSD, ali mi nećemo pristati na ucjene. Potpuno je vidljivo da oni na sve moguće načine pokušavaju da na vlasti održe postojeću strukturu u Savjetu ministara, jer je vidljivo da je strancima i bošnjačkim političarima mnogo lakše raditi sa ovakvim ljudima, nego sa jakim i patriotski orjentisanim SNSD – smatra Košarac.\n“Nepotrebna nervoza SNSD”\nS druge strane, potpredsjednik SDA, Edin Ramić, tvrdi da ne vjeruje da iko želi izbaciti SNSD iz vlasti na nivou BiH, upravo zbog njihovog kapaciteta, odnosno, izbornog rezultata u RS i srpskog člana Predsjedništva.\n– Očegledno je stvorena neka nepotrebna nervoza SNSD s namjerom da preuzmu poziciju u Savjetu ministara. Oni ne razumijju kompleksnost političke situacije u Federaciji BiH kada je u pitanju popunjavanje Doma naroda. Ne možemo sada formarati samo Savjet ministara, a kompletna ostala struktura da ostane neriješena – objašnjava Ramić.\nDodaje da se prije formiranja vlasti na nivou BiH mora riješiti situacija u FBiH vezana za odluku CIK-a, kao i za odluku o popunjavanju Doma naroda.\n– Tek onda bi se stvari činile jasnim i mogao bi se popuniti Savjet ministara – zaključuje Ramić, dodavši da su zakonski rokovi probijeni i prije četiri godine i prije osam godina, te da kod nas, nažalost, stvari tako funkcionišu.\nMilorad Dodik je naglasio da neće praviti nikakve koalicije na nivou BiH, te da želi učestvovati u formiranju vlasti, ali samo kao “reprezentacija Republike Srpske”.


Da li će odluka EC ohrabriti desnicu u Srbiji?\nDa li će poslednja odluka Evropske komisije ohrabriti antievropske snage u Srbiji i dodadno ojačati radikalnu desnicu, ili će, eventualno, motivisati evropski orijentisane političke opcije da ulože više napora u afirmisanju vrednosti za koje se zalazu, u ovom trenutku teško je doneti pravu procenu. Jedno je, međutim, izvesno da će ovo pitanje biti nezaobilazna tačka, već aktuelnih, predizbornih kampanja.\nSa kakvim viđenjem ovog problema i kojom argumentacijom u predstojeću izbornu trku ulazi Socijalistička partija Srbije? Lider stranke Ivica Dačić smatra da je to kontraproduktivan potez Evropske unije:\n«To je politička realnost i Srbija treba da vodi više računa o svojim nacionalnim i državnim interesima, naročito imajući u vidu da je ponekad za ulazak u Evropsku uniju potrebno žrtvovati određene svoje interese. Mislim da je ovo sada dovoljan razlog da Srbija shvati da ima dovoljno vremena i za vođenje računa o nacionalnim i državnim interesima, ali i o ulasku i odnosima sa Evropskom unijom. Znači taj jedan balans mora u narednom periodu da bude više na strani nacionalnih i državnih interesa, posle ovakve odluke Evropske komisije.»\nZa Nikolu Samardžića iz Liberalno demokratske partije odluka Evropske komisije je, pre svega, opomena onima koji danas vladaju Srbijom, ali napominje da ona istovremeno predstavlja i prepreku i podsticaj:\n«Prepreka je onim demokratskim i reformskim snagama u Srbiji koje nisu dovoljno iskrene u takvom svom profilisanju. Prepreka je za građane Srbije koji zaista žele integracije i nastavak reformi, a nisu dovoljno spremni da se direktno politički angažuju u tom procesu jer su se potrošili u poslednjih petnaestak godina. S druge strane je zaista podstrek za sve one koji smatraju da ovo nije svršetak, da su Srbiji zapravo potrebne reforme i evropske vrednosti bez obzira na to da li će ući u EU.»\nPo oceni političkog analitičara Vladimira Goatija, negativna odluka Evropske komisije delovaće na dva nivoa. Prvi je nivo političkog establišmenta, odnosno parlamentarne elite:\n«Od koje bar polovina, uključujući i delove aktuelne vlade, nije mnogo zainteresovana, nije suštinski zainteresovana za evropske integracije ili nije spremna ništa da učini da bi do njih došlo. A drugi deo je inače začuđujući nivo biračkog tela.»\nU tom kontekstu Goati podseća na upravo objavljene rezultate istraživanja, po kojima 70 odsto građana Srbije želi članstvo u Evropskoj uniji:\n«Znači, parlamentarna scena je podeljena na proevropejce i antievropejce. Takođe je podeljeno i biračko telo. Ali neuporedivo je povoljniji odnos u biračkom telu – 70:30. Ako to bude jedna od izbornih tačaka, sledeći izbori bi imali za efekat jedan više evropski parlament i – nadajmo se – u većoj meri proevropsku vladu.»\nProfesorka psihologije na Beogradskom univerzitetu Jelena Vlajković izražava, međutim, bojazan da će nakon ovakve odluke Evropske komisije, antievropsko raspoloženje postati vodeće raspoloženje u Srbiji:\n«Sasvim je jasno da ovde vladajuće strukture oklevaju i prosto zamrzavaju ispunjavanje obaveza i približavanje Evropi. Tako da verujem da će se oni ljudi koji žele da se približe Evropi, još više povući u ilegalu, a da će antievropsko raspoloženje postati vodeće raspoloženje u Srbiji. Za mnoge ljude ideja da ćemo se tek možda za šest, deset ili dvanaest godina približiti Evropi ili možda ući u EU, toliko je dalek period da su mnogi ljudi potpuno obeshrabreni i razmišljaju – naročito kad je reč o mladim ljudima – da naprave neke životne aranžmane van Srbije. Rekla bih da je ovo za mnoge ljude sasvim očekivano i da se boljem nisu ni mogli nadati.»


Špijunska priča stara 15 godina - Sputnjik Srbija\n23:11 17.05.2015 (osveženo 16:19 05.10.2015) Preuzmite kraći link\nPiše Vladimir Sažin\nVladimir Sažin. Sputnik Srbija\nPočetkom 2000-ih CIA je sprovodila operaciju koja je bila razrađena još pri administraciji Bila Klintona, a potom ju je podržala administracija Džordža Buša Mlađeg.\nKako se može okarakterisati slučaj koji je sada predmet sporova po medijima? Kako se on može odraziti na tok pregovora Irana i šest međunarodnih posrednika, a koji se tiču iranskog nuklearnog programa?\nPriča počinje pre 15 godina, kada je CIA sprovodila seriju aktivnosti, koje su imale za cilj neuspeh nuklearnog programa Irana. Suština je u tome da je sa jedne strane trebalo usporiti razvoj programa, a sa druge da se Iran diskredituje u očima Međunarodne agencije za atomsku energiju. Konkretno, američke specijalne službe su putem svoje agencije po čitavom svetu predavale ili prodavale Irancima unapred smišljeno pogrešno iscrtane planove nuklearne opreme i navodno namerno neispravnu opremu, čak i onu koja ima dvostruku namenu.\nKeri: Sporazum s Iranom podstrek za Severnu Koreju\nVrlo verovatno, upravo je ovo bio razlog za kvarove i neuspehe u iranskim nuklearnim postrojenjima, to je usporavalo tempo razvoja nuklearnog programa Islamske Republike. Osim toga, ovo je dovelo do brojnih pogrešnih zaključaka do kojih je došla Međunarodna agencija za atomsku energiju u vezi sa prirodom nuklearnog programa Teherana.\nU dokumentu CIA, koji datira iz 1997. godine i koji je sudu bio dostavljen u slučaju Džefrija Sterlinga, navodi se da je „cilj bio da se dostavi što je moguće više lažnih informacija koje se tiču nuklearnog programa Irana, kako bi se specijalisti Međunarodne agencije doveli u zabludu i kako bi vreme i novac trošili uzalud“.\nGlavni junak ove priče je Džefri Sterling — obaveštajac CIA od 1993. godine do 2002. godine, koji je učio persijski jezik i od 1998. do 2000. godine i radio na podrivanju nuklearnog programa Irana.\nSterling je 2002. godine, nezadovoljan rasnom diskriminacijom unutar CIA, ali i samom antiiranskom operacijom — napustio agenciju. On je svoju priču o operaciji u Iranu predao Džejmsu Rajzenu — čuvenom novinaru „Njujork tajmsa“. Ali, materijal nije bio objavljen jer se u celu priču umešala Kondoliza Rajs, koja je u tom trenutku bila na poziciji savetnika za nacionalnu bezbednost Džordža Buša Mlađeg.\nGospođa Rajs je pod zakletvom priznala da je 2003. godine, kao savetnik predsednika za nacionalnu bezbednost, u Belu kuću pozvala urednika lista „Njujork tajms“ i insistirala da se članak ne objavi. Uredništvo je poslušalo savetnicu.\nIpak, novinar Džejms Rajzen je 2006. izdao knjigu „Stanje rata“ u kojoj je izneo sve pojedinosti operacije CIA i izbio je skandal. Protiv Džefrija Sterlinga je 2008. podignuta optužnica, a 2011. je uhapšen. Tokom suđenja bilo je mnogo pitanja za Rajzena, ali on nije odao Sterlinga. Ipak, istraga je utvrdila da je Sterling tokom nekoliko godina održavao kontakt sa Rajzenom, da su informacije razmenjivali telefonom i preko elektronske pošte. U januaru 2015. Sterling je osuđen na zatvorsku kaznu.\n© AFP 2021 / BRENDAN SMIALOWSKI / POOL\nI Evropi bi koristilo ukidanje sankcija Iranu\nKakvi se zaključci mogu izvući iz ove špijunske afere?\nAksiom prvi — špijunaže je bilo i biće, ona je deo ljudskog delovanja. Kao drugo, Iran svakako nije jedini predmet inostranih obaveštajnih službi. Ipak, nakon što je bez znanja Međunarodne agencije za atomsku energiju Iran sredinom 80-ih godina obnovio svoj nuklearni program, to je svakako privuklo pažnju mnogih stranih tajnih službi. Stoga je Iran postao gotovo magnetski privlačan i to je dovelo do mnogih špijunskih afera.\nZato, u celini gledano, slučaj sa Sterlingom nije postao velika svetska senzacija. Moguće je da su neke pojedinosti bile interesantne za publiku. Sa tim detaljima, čini se, bile su odavno upoznate nadležne službe i u Vašingtonu ali i u Teheranu. Treći, poslednji, ali ne manje važan zaključak je da je ova priča pokazala da je američka sloboda štampe veoma ograničena i selektivna.\nU vezi sa slučajem Sterling, novinar Norman Solomon, osnivač organizacije koja se bori za slobodu štampe, privatnosti, transparentnosti i poštovanja prava i zakona (Institute for Public Accuracy) je izjavio: „Mi smatramo da kada vlada pokuša da cenzuriše ili upravlja informacijama, to ne samo da podriva temelje društva, već i vodi ka napadima na prava građana“.\nkontrola medija, Iranski nuklearni program, špijunaža, cenzura, Džordž Buš, Džefri Sterling, Kondoliza Rajs, Iran


Radonjić pozvao vladu da se oglasi o upadu na sever KiM\nTanjug 13. oktobra 2021. 17:29\nPODGORICA – Analitičar Luka Radonjić pozvao je crnogorsku vladu da se oglasi povodom destablizacije regiona današnjim upadom kosovske policije i specijalnih jedinica ROSU na sever Kosova, kada je jedan Srbin ranjen iz vatrenog oružja, a više njih povređeno.\n“Bilo bi politički odgovorno da se Vlada Crne Gore oglasi povodom destabilizacije prilika u regionu, tačnije na Kosmetu i osudi najnovije nasilje nad Srbima u južnoj srpskoj pokrajini”, napisao je na svom fejsbuk profilu Radonjić.\nNaveo je da sve države u regionu imaju obavezu da odgovorno tretiraju današnje događaje koji prete miru i stabilnosti.\n“Bilo kakve bezbojne konstrukcije poput ‘pozivanja na suzdržanost obe strane’, kakve su se mogle čuti ranije od određenih evropskih zvaničnika nisu prihvatljive, jer je izvesno i jasno da nasilje generiše jedna strana“, napisao je Radonjić i dodao:\n„Važno je zauzeti principijelan stav. Osudom nasilja i pozivanjem na mir, pokazuje se i državnički integritet i briga za situaciju u regionu”.\nS. Koreja u fokusu prvih obaveštajaca SAD, Japana i J.…\nProtest italijanskih sindikata protiv neofašističkih grupa\nBiH: Tužioci traže formiranje predmeta protiv Dodika


RTCG - Radio Televizija Crne Gore - Nacionalni javni servis :: Ekonomija :: Predložiće Vladi set mjera za pomoć turističkoj privredi\nCAREVIĆ 10. 04. 2020. 07:26 >> 07:23 1\nKazao je i da do sada nisu imali ozbiljnijih razgovora sa Vladom oko pomoći turističkoj privredi, ali da planira da im uskoro uputi inicijativu na koji način da se pomogne turističkoj privredi. Carević je rekao i da negativne posledice ekonomske krize neće zaobići ni Budvu kao najposjećeniju turističku lokaciju, ali da vjeruje da će određenim setom mjera, ipak, uspjeti da privuku goste.\nKako funkcioniše opština u vrijeme pandemije?\nCarević: Potrudili smo se da u okviru mjera koje je donijela Vlada Crne Gore organizujemo proces rada u lokalnoj upravi, lokalnim ustanovama i preduzećima na način da se posao odvija nesmetano i da nemamo zastoja u funkcionisanju. Službenicima za koje je to moguće omogućili smo rad od kuće i pristupili smo elektronskom poslovanju u smislu podnošenja zahtjeva, informisanja o istim i statusu upravnih postupaka i akata koje donose nadležni organi i službe. Generalno možemo da budemo zadovoljni načinom funkcionisanja u datim okolnostima.\nPrijem stranaka je sveden na minimum, jer to zahtijeva trenutna situacija. Rad po sekretarijatima, upravama, službama i organizacionim jedinicama je uređen po sistemu dežurstava i u obimu koji zahtijeva proces rada. Kao predsjednik opštine predložio sam niz mjera za ublažavanje negativnih ekonomskih efekata i odnose se na konsolidaciju i u štede u budžetu kao što je suspendovanje svih službenih putovanja, prekovremenih sati i naknada u komisijama i radnim tjielima, odlaganje prinudne naplate za pravna i fizička lica, kao i pomoći najugroženijima. Opština nabavku respiratora bolnici u Kotoru, dala pomoć penzionerima i opredijelila sredstva za kupovinu novog reanimacionog vozila. Trudimo se da u ovim trenucima pružimo pomoć onima kojima je najpotrebnija. Pred nama je donošenje mjera kojima ćemo pospješiti privrede aktivnosti.\nDa li je bilo razgovora sa Vladom oko pomoći turističkoj privredi?\nCarević: Još uvijek nije bilo ozbiljnijih razgovora na tu temu jer nam je svima teško da predvidimo i egzaktno sagledamo negativne ekonomske efekte koji slijede. Vlada je predvidjela određene olakšice za privredu, ali smatram da će u narednom periodu biti nužno donijeti paket ekonomskih i drugih mjera za pomoć turističkoj privredi, kako bi se turističkim radnicima omogućilo da održe svoje poslovanje i radna mjesta. Opština Budva će u tom pravcu imati inicijativu prema Vladi Crne Gore na koji način da se pomogne turističkoj privredi.\nKoliko ima preduzeća koja su u blokadi i kako opština može da im pomogne?\nCarević: Sva naša lokalna javna preduzeća su likvidna i za sada ne postoje finansijske poteškoće u njihovom funkcionisanju. U redovnoj komunikaciji sa direktorima preduzeća pratimo situaciju. Naravno da su neka preduzeća zbog prirode posla koji obavljaju podložnija negativnim efektima trenutnog stanja zbog pandemije, ali za sada je situacija pod kontrolom. Redovno se izvršavaju tekuće obaveze, isplaćuju zarade i doprinosi, a, zavisno od dužine trajanje privremene situacije, preduzećemo niz mjera za konsolidaciju ukoliko bude bilo potrebe. Tu, prije svega, mislim na preusmjeravanje određenih finansijskih sredstava u cilju zadržavanja trenda pozitivnog bilansa poslovanja, do donošenja eventualne odluke o zaduživanju radi prevazilaženja negativnih posledica.\nDa li imate procjenu kolika će biti šteta po Budvu, budući da je to najjača turistička destinacija?\nCarević: U ovom trenutku jako je nezahvalno prognozirati intenzitet štete koja će nastati po Budvu kada je u pitanju ljetnja turistička sezona. Evidentno je da će se negativne posledice ekonomske krize koja slijedi poslije završetka pandemije osjetiti u ukupnom turističkom prihodu i naš grad neće biti izuzetak u tom pogledu. Prirodno je da u vrijeme krize ljudi prvo uskraćuju one troškove za koje smatraju da su luksuzniji kao što je ljetovanje, a po sistemu lančane reakcije naša turistička privreda neće biti na nivou kako smo to predvidjeli prošle godine. Potrudićemo se da setom mjera olakšica za turističku privredu privučemo goste ove godine, što neće biti lak zadatak. Budva kao atraktivna turistička destinacija ima svoje prednosti u odnosu na konkurenciju, tako da treba biti optimista.\nZa nas je sjednica SO Budva završena\nZavršen bulevar sa četiri trake i kružni tok\nO smjeni Carevića i Radovića 29. maja


Dodikov bakšiš Nezavisnim novinama i Ekstra magazinu Žurnal - Jedina slobodna teritorija\nDodikov bakšiš Nezavisnim novinama i Ekstra magazinu\nObjavljeno: 26.04.2011. u 12:59h\nOdavno nije tajna da vlast u Republici Srpskoj (RS) ima svoje privatne preduzetnike, neimare, režisere, komprozitore, pjesnike, medije, koji su na svaki mogući način povlašteni, kako u odnosu na ostale iz pomenutih branši, tako i u odnosu na ubogi puk. Odabrani im vjerno služe, veličaju svaki potez vlasti a ona ih za podaništvo izdašno nagrađuje.\nNAJODANIJI SU NAJGLADNIJI\nPosljednji u nizu ovakvih primjera je odluka Vlade RS-a da preduzeću NIGD “Dnevne nezavisne novine”, čiji je vlasnik Željko Kopanja, iz budžeta pokloni 150 hiljada maraka za podršku distribuciji printanih medija iz RS u Srbiji. Vlada je ovu odluku donijela na sjednici održanoj 31. marta, odluka je stupila na snagu 23. aprila, a sredstva su odobrena sa pozicije – rashodi za Vladine informativne kampanje?!\nSamo par dana nakon što je izdašno častila Kopanjinu firmu, Vlada je odlučila da finansijski pogura i svog drugog medijskog pulena, preduzeće Ekstra NIP “Orfej” d.o.o. Banjaluka, odnosno sedmični list “Ekstra magazin”, kojem je 7. aprila odobrila takođe 150 hiljada maraka za podršku projektu “Pola vijeka Andrićevog Nobela”. Naravno, i u ovom slučaju novac je obezbijeđen sa stavke - rashodi za Vladine informativne kampanje. Vlasnik “Ekstra magazina” je Zoran Šarenac, koji je i direktor firme “Pres komerc”, izdavača tabloida “Fokus”, poznatog po odanosti vlasti i medijskim napadima na političke i ostale protivnike vlasti u RS. Vlada RS je i u februaru donirala “Pres komerc” sa 50 hiljada maraka za izbor “Naj menadžera”, a Ministarstvo finansija je u “Fokusu” u dva navrata, bez raspisivanja javnog nadmetanja, organizovalo nagradnu igru “Najsrećniji fiskalni račun”.\nKo će kome, nego svoj svome. Sporno je, međutim, što entitetskim budžetom za ovu godinu nije predviđena nijedna marka za pomoć medijima i što Vlada RS, u ovim slučajevima, nema nikakvog pravnog osnova da privatne medije finansira novcem poreskih obveznika. Nemušto obrazloženje iz Vlade, dato pojedinim medijima u RS u vezi sa ovim slučajevima, da svako ministarstvo ima stavku u budžetu za podršku privatnih aktivnosti licemjerno je i bezobzirno. U kakvom to sistemu ministri mogu imati vlastiti budžet iz kojeg će finansirati poslove privatnika?! Jedino u Bosni I Hercegovini gdje vlast budžetskim parama raspolaže kao svojim ličnim, a da za to nikome ne odgovara. I to nije prvi put.\nVlada RS je 2009. godine entitetskim medijima, bez raspisanog tendera, podijelila pet miliona maraka. Isti iznos dala im je i prošle godine, ali poslije raspisanog javnog poziva, što ne znači da su novac dobili svi oni koji su ga tražili. Glavna služba za reviziju javnog sektora RS u svom izvještaju konstatovala je da je Vlada medijima dodijelila 4,4 miliona maraka na osnovu diskrecionih odluka. U izvještaju se navodi da je Vlada odlučila da pet miliona maraka rasporedi tako što će TV stanice dobiti 2,25 miliona KM, štampani mediji 2,2 miliona KM i radiostanice 550 hiljada, a na osnovu dostavljenih projekata. U konačnoj raspodjeli, TV stanice su dobile 1,9 miliona KM, pisani mediji 2,51 KM, dok su radiostanice ostale bez marke.\n“Za raspodjelu pet miliona maraka iz budžeta nisu postavljeni jasni kriterijumi kroz posebne uslove u javnom pozivu”, navodi se u revizorskom izvještaju.\nZa finansijsku pomoć aplicirala je 101 medijska kuća, ali samo su odabrani (čitaj režimski) dobili finansijske injekcije. Revizori su konstatovali da je Radio-televiziji RS (javnom servisu) odobreno milion maraka, koje je ova medijska kuća iskoristila za otplatu revolving kredita, ističući da se to ne može smatrati projektom, nego pomoći javnom servisu. Po 400 hiljada maraka dobili su Kopanjini listovi “Nezavisne novine” i “Glas Srpske”, „Fokus“ je inkasirao 360 hiljada maraka, a “Press” (beogradska novina, izdanje za RS) 200 hiljada KM. Revizori su konstatovali da ovi mediji većinu dobijenih para nisu uložili u “unapređenje informisanosti građana”, već da su 75 odsto tog novca utrošili za isplatu plata.\nCijela ova papazjanija tehnički je mogla da bude mnogo jednostavnija - recimo, iz Vlade su direktno mogli da isplaćuju plate svojim urednicima i novinarima.


BIBLIOTEKA NAŠEG OKRUŽENJA - „Đura Đukanov“ - Ani Miloš\n„Đura Đukanov“ - Ani Miloš\nŽiri u sastavu Ognjenka Lakićević, Uglješa Šajtinac i Mladen Vesković doneo je odluku da književnu nagradu „Đura Đukanov“, koju dodeljuje Narodna biblioteka „Jovan Popović“ iz Кikinde, dobije Ana Miloš (1992) iz Beograda za zbirku priča „Кraj raspusta“. Nagrada se dodeljuje za rukopis neobjavljene knjige priča, autora mlađeg od trideset pet godina.\nZbirka „Кraj raspusta“ je rukopis koji se kvalitetom pojedinačnih priča i kompozicijom celine izdvojio u odnosu na ostale rukopise pristigle na ovogodišnji konkurs. Autorka je stvorila autentičan pripovedni svet u kojem nalazimo niz uspešnih likova, pogotovo ženskih, koji tematizuju vreme u kojem živimo i sa čijim se indirektnim posledicama oni suočavaju. Samoća, pokidane emotivne veze, socijalna tenzija, međusobno nerazumevanje, bitne su karakteristike likova u ovoj zbirci. Oni su tematski situirani u neorealističke priče koje se kreću u luku od porodičnih odnosa, preko književnosti i kriminalističkog sižea, do fantazmagorične groteske. Osećaj za važnost detalja, dinamiku naracije i jezičku ekonomiju odlikuju priče Ane Miloš, koje doba o kojem govore prikazuju kao klatno između tragedije i groteske.. .


Tanjug 23. decembra 2020. 09:04\nTIRANA – Albanska grupa Kastrati navodno pregovara o preuzimanju koncesije za aerodrom u Tirani od kineskih ulagača, izveštava albanski portal Monitor.al.\nMeđunarodna vazdušna luka „Majka Tereza“ u Tirani (TIA) trenutno je jedini aktivan aerodrom u Albaniji, kojim od oktobra 2016. godine upravlja kompanija za investicije i upravljanje imovinom Čajna Everbrajt Limitid (CEL) sa sedištem u Hong Kongu.\nKastrati grupa pregovara o kupovini akcija od kineske firme Rial Fortres Prajvit Limitid, koja je 100-procentni vlasnik deonica TIA-e, i očekuje se da će transakcija biti završena narednih dana, navodi albanski portal, a prenosi Indikator.\nKastrati je najveća poslovna grupa u Albaniji, koja se bavi prodajom nafte i goriva, a posednjih je godina proširila poslovanje i na sektore osiguranja, građevinarstva i turizma. Ova grupa je takođe poznata po privilegovanom pristupu vladinim projektima.\nPromet Kastratija je u 2019. godini iznosio oko 730 miliona evra, što je najbolja godina u istoriji grupe u kojoj je povećala prihode za oko 5,0 posto, navodi se u informaciji.


Republika / Šerbedžijina ćerka hitno operisana: Luciji se ponovo desila ista nesreća!\npetak, 1. 11. 2019.| 05:25\nZagrebačka glumica Lucija Šerbedžija (46), ćerka Radeta Šerbedžije, koja je bila u braku sa glumcem Filipom Gajićem, u sredu je hitno operisana i, kako prenose hrvatski mediji, slomila je kuk. Zbog dužeg oporavka glumice odložena je premijera nove predstave pozorišta Hotel Bulić "Heda Gabler", kao i čak tri predstave u njenom matičnom pozorištu ZKM.\n- Jako nam je svima u pozorištu žao što se Luciji dogodila ova nezgoda, svi su naši članovi ansambla jako povezani s Lucijom i rade na čak tri predstave, ali svima je sada najvažnije da sve prođe u redu i da se Lucija oporavi - rekli su iz pozorišta KZM za hrvatsku Gloriju.\nGlumica po drugi put lomi kuk, prvi put joj se ista nezgoda desila 2014. godine!\n- Trebalo je da glumi u tri predstave u našem pozorištu, ali ćemo ih otkazati. To su predstave "Ajhman u Jerusalimu", "Ljudski glas", a duboko je već ušla i u novu predstavu na aktuelnu temu školstva "Mi i oni", ali sada je Lucijin oporavak na prvom mestu - dodaju u ZKM.\nNezgoda sa slomljenim kukom Luciji se dogodila i 2014. godine, usred leta, tokom trčanja na Silbi, gde je bila na godišnjem odmoru. Bila je operisana u Klinici za ortopediju u Lovranu i već nakon nekoliko dana počela je da hoda pomoću štaka.\nEstrada Zabava Kultura Film Operacija Lucija Šerbedžija


Legenda Rome na klupi Lacija? - Sportske.net\nLegenda Rome na klupi Lacija?\nNakon ubedljivog poraza u rimskom derbiju, navijači Lacija bi mogli da dobiju još jedno "neprijatno" iznenađenje.\nRampa - Klauzula blokira Manolasov transfer u Čelsi!Roma ušla u trku za belgijskog vezistuKonte se našao sa agentom Rominog defanzivcaBosanac od 40 miliona!Roma vraća Feneru talentovanog Turčina\nKultni derbi 'De la Kapitale', odigran u nedelju, bila je igra mačke i miša, Roma je "pojela" Lacio rezultatom 4-1 i vratila se u borbu za poziciju broj dva, dok je Lacio najverovatnije izgubio sve šanse da izbori kvalifikacije za Ligu Evrope.\nNajvatrenije pristalice 'nebeskoplavih' već neko vreme bojkotuju klub i utakmice, nezadovoljni radom predsednika Klaudija Lotita. Nakon nedeljnog debakla, odlučili su da se fizički obračunaju sa upravom voljenog kluba kada su provalili u trening centar, ali je policija bila na visini zadatka.\nDan nakon meča otkaz je, navijači Lacija bi rekli 'napokon', dobio dosadašnji menadžer Stefano Pioli, pa će tim do kraja sezone predvoditi nekadašnji napadač ovog kluba Simone Inzagi. Inzagi je već dugo trener u omladinskom pogonu rimskog kluba, a sada će dobiti priliku da se pokaže kao šef stručnog štaba seniorske ekipe do kraja sezone.\nIpak, u italijanskim medijima pojavila se zanimljiva glasina da sportski direktor Lacija Igli Tare želi da dovede bivšeg legendarnog napadača Rome na klupu 'nebeskoplavih', Vinćenca Montelu!\nMontela je nosio dres najljućeg rivala punih 10 godina i biće interesantno videti reakciju najzagriženijih ljubitelja kluba, s obzirom da su navijači Lacija poznati kao jedni od najfanatičnijih na Apeninima.\nMontela je u trenerskoj karijeri predvodio kratko Romu, zatim Kataniju, Fiorentinu i Sampdoriju, na čijem je čelu i dalje i nalazi se na 16. poziciji Serije A.\nPredsednik Lotito, uprkos želji sportskog direktora, ima u planu i sadašnjeg trenera Milana Sinišu Mihajlovića, koji će najverovatnije napustiti kormilo "Rosonera" na kraju sezone.


Laguna - Vesti - Najčitanije knjige 2012. godine - Knjige o kojima se priča\nPogledajte TOP 40 Naslovna>Magazin>Vesti>Najčitanije knjige 2012. godine 01.03.2013.Najčitanije knjige 2012. godineIz Narodne biblioteke stigla je lepa i ohrabrujuća vest. Prema uporednom istraživanju u Srbiji se knjige sve više čitaju.\nU Narodnoj biblioteci Srbije u četvrtak, 28. februara, održana je centralna svečanost Nacionalnog dana knjige i objavljeni su podaci istraživanja najčitanijih domaćih i stranih autora i najprodavanijih knjiga na sajmu knjiga u Beogradu.\nOd prvih pet u kategoriji najčitanijih domaćih autora u bibliotekama Srbije za 2012. godinu tri su Lagunina naslova. Na drugom mestu našla se Jelena Bačić Alimpić sa romanom „Ringišpil“, na trećem Svetislav Basara sa romanom „Mein kampf“ i na petom mestu Vanja Bulić sa romanom „Simeonov pečat“.\nOd prvih pet u kategoriji najčitanijih knjiga u Biblioteci grada Beograda za 2012. godinu čak četiri su Lagunina naslova. Na drugom mestu našla se „Pedeset nijansi – SIVA“ E. L. Džejms, na trećem „Američki derviš“ Ajada Aktara, na četvrtom „O životu, smrti i doručku“ Tonija Parsonsa i na petom „Tigrova žena“ Tee Obreht.\nOd prvih pet u kategoriji najprodavanijih knjiga na sajmu knjiga u Beogradu 2012. godine dva mesta pripadaju Laguni. Na drugom mestu našla se trilogija „Pedeset nijansi“ E. L. Džejms, a na petom mestu „Avanture nevaljale devojčice“ Marija Vargasa Ljose.\nIzdavačka kuća Laguna je prema istraživanjima jedna od onih izdavačkih kuća koje prodaju najviše knjiga u Srbiji i to proverene svetske hitove, nagrađivane autore i najbolje knjige za decu.\nPrema navodima „Večernjih novosti“ u prisustvu visokih zvanica na dan Narodne biblioteke i Nacionalnog dana knjige svečano je objavljena lista najčitanjih knjiga u bibliotekama (podatke dostavile 143 biblioteke) na kojoj je od 10 najčitanijih čak 5 knjiga koje je objavila izdavačka kuća Laguna.\nNa prvom mestu našla se knjiga „Pismo gospođe Vilme“ Jelene Bačić Alimpić, na trećem mestu „Duge noći i crne zastave“ Dejana Stojiljkovića, na četvrtom „Ringišpil“ Jelene Bačić Alimpić, na šestom „Mein kampf“ Svetislava Basare i na sedmom mestu „Simeonov pečat“ Vanje Bulića.\nIzdavačka kuća Laguna sa ponosom objavljuje podatke istraživanja Narodne biblioteke i zahvaljuje svima koji su bili uz nju 2012. godine i obećava da će i ubuduće samo za njih objavljivati najbolja književna dela. TweetPodeli Ostale vesti 07.03.2014.„Draža Mihailović – Na krstu sudbine“ predstavljen ljubiteljima istorije iz TopoleU sredu, 5. marta 2014. godine, u Topoli ljubiteljima istorijskog štiva predstavljena je knjiga „Draža Mihailović – Na krstu sudbine“ autora Pere Simića.


Horoskop za 2016. godinu, ako verujete u njega, može vam okvirno pokazati šta vas čeka u sledećoj godini. Nakon dočeka Nove godine, dakle prvog januara pre podne pročitajte ovaj horoskop i javite nam da li je počeo da se ostvaruje. Na kraju godine znaćete da li su astrolozi pogrešili u horoskopu ili ne. Ovaj novogodišnji običaj nikada neće izaći iz mode.\nDatum poslednje izmene utorak, 15 decembar 2015 09:14\nOpširnije: Horoskop za 2016. godinu\nNeradni dani u 2016. godini su često državni ili verski praznici koje ćemo jedva čekati da dođu jer će nam dati pradah od rada i obaveza u 2016. godini.\nDatum poslednje izmene utorak, 15 decembar 2015 09:12\nOpširnije: Neradni dani i državni praznici 2016. godine u Srbiji\nDatum poslednje izmene utorak, 15 decembar 2015 09:09\nOpširnije: Šta pokloniti za Novu godinu?\nGde nastaju novogodišnji ukrasi?\nBez slatkiša ne možemo\nStrana 15 od 753\nSrednjoškolci uče o odbrani i zaštiti\nZvali penzionere na besplatni pregled pa im nudili papreno s…\nOdržan radni sastanak o borbi protiv dečijih brakova\nU utorak, 2. jula, u svečanoj sali opštine Novi Bečej, održan je radni sastanak posvećen borbi proti…\nPokrajinski sekretar za sport i omladinu u radnoj poseti opštini Novi Bečej.\nU nedelju smotra oldtajmera u dva Bečeja\nU nedelju, 26. maja, održaće se osma smotra starovremenskih vozila koju i ovog puta organizuje “Oldt…\nOtvorena nova trim staza, slede i sprave za vežbanje\nU Goranskom parku u Bečeju, u utorak 30. maja, svečano je otvorena trim staza. Otvaranju su prisustv…\nU četvrtak, 31. maja, akcija suzbijanja krpelja u Bečeju\nU četvrtak, 31. maja u 10 časova, ukoliko se steknu adekvatni meteorološki uslovi, sprovešće se akci…


Hrvatska povećala minimalac na 404 evra | Nova Ekonomija\nVlada Hrvatske je donela odluku o povećanju minimalne plate za devet odsto, a reč je, kako je rekao premijer Andrej Plenković, o najvećem jednokratnom povećanju u poslednjih 10 godina.\nPlenković je rekao da tom odlukom šalju poruku da žele dostojanstven život građana s najmanjim primanjima, a takvih je 37.000 ljudi u Hrvatskoj, prenosi HRT.\nKomentarišući na sednici Vlade predlog zakona o minimalnoj plati, kao i predlog uredbe o visini minimalne plate, podsetio je ministre da komuniciraju kako su u dve godine i mesec i po dana postigli povećanje plate u javnom i državnom sektoru od 11,5 odsto.\n"Donećemo odluku u kojoj ćemo minimalnu platu, koja danas iznosi neto 2.751 kunu, povećati na 3.000 kuna neto. To je povećanje od 248 kuna. S tim da to znači povećanje u odnosu na 2018. od 9 posto. Bruto iznos koji je danas 3439 biće 750 kuna, odnosno viši je 310 kuna", naveo je hrvatski premijer.\nOn je podsetio da je reč o najvećem jednokratnom povećanju minimalne plate od 2008.\n"Dakle, nikada do sada, do danas, ovakvog povećanja minimalne plate nije bilo. U evrima, neto 404 evra, bruto 505 evra", rekao je Plenković.\nUpoređujući s drugim zemljama srednje i istočne Evrope, Plenković je naveo da je prema Eurostatu iz jula u Hrvatskoj u tom trenutku minimalna bruto plata bila 464 eura, a ona je već tada bila veća nego u Bugarskoj gde je 261 evro, Litvaniji gde je 400 evra, Rumuniji gde je 407 evra, Letoniji gde je 430 evra i Mađarskoj gde je 445 evra.\nPosle ovog povećanja minimalna plata u Hrvatskoj (bruto) biće od Nove godine veća nego u Češkoj, gde je 469 evra, Slovačkoj i Poljskoj, gde je 480 evra i Estoniji, gde je 500 evra.\nMinistar rada i penzionog sistema Marko Pavić istakao je da je povećanje minimalne plate na 3000 kuna neto velik iskorak koji će obezbediti dostojanstveniji život za 37.000 radnika na minimalnoj plati.\nPripremljen je i paket fiskalnih mera za poslodavce i mera za očuvanje radnih mesta.\n"Tom balansiranom politikom želi se građanima na minimalnoj plati obezbediti dostojanstveniji život, a poslodavcima osigurati konkurentnost da ne dolazi do otpuštanja", rekao je Pavić i zaključio da će Hrvatska od 1. januara iduće godine imati veću minimalnu platu od devet zemalja EU.\nVučić: Od 1. januara minimalac će biti veći za 8 odsto\n'Sloga': Povećanje minimalca za 9 dinara nastavak udara na životni standard radnika\n'Minimalcem' može da se kupi samo 30 odsto potrošačke korpe\nHrvatska u toku februara uveze više od milion ruža


PUTIN: Maksimalne bezbednosne mere posle napada u Volgogradu\nPUTIN: Maksimalne bezbednosne mere posle napada u Volgogradu\n29 decembra 2013\nRuski predsednik Vladimir Putin naložio je u nedelju bezbednosnim snagama da preduzmu sve neophodne sigurnosne mere posle bombaškog napada na železničkoj stanici u Volgogradu u kom je 18 osoba ubijeno, a nekoliko desetina ranjeno.\nPortparol ruskog predsednika, Dmitrij Peskov, izjavio je da je Putin dobio hitne izveštaje bezbednosnih službi o ovom napadu. Portparol Nacionalnoh istražnog komiteta Vladimir Markin okarakterisao ga je kao terorizam.\nPutin je naložio vladi, a posebno ministarstvima za vanredne situacije i zdravlje, kao i guverneru volgogradske oblasti da preduzmu sve da povređeni u napadu dobiju svu neophodnu pomoć, javila je agencija Itar-Tass.\nPortparol federalne policije Vladimir Kolesnikov rekao je da će mere bezbednosti biti pojačane na železničkim stanicama i aerodromima.\nRuske agencije su javile da je među poginulima jedan policajac, a među povređenima devetogodišnje dete. Izveštaji o broju žrtava se razlikuju i kreću u rasponu od 13 do 18, a povređenih od 37 do 50.\nOvo je bio napad sa najvećim brojem žrtava od janura 2011. godine kada je na aerodromu u Moskvi u napadu pobunjenika ubijeno 37 osoba.\nVeruje se da je bombaški napad izvela žena. Napad se odigrao na železničkoj stanici u 12:45 sati po lokalnom vremenu, izjavila je portparol regionalnog ministarstva unutrašnjih poslova Svetlana Smolianinova.\nEksplozija se dogodila blizu detektora za metal koji se nalaze na ulazu glavne gradske železničke stanice u Volgogradu.\nZasad niko nije preuzeo odgovornost za napad, koji je usledio nekoliko meseci nakon što je čečenski lider pobunjenika Doku Umarov pozvao pristalice da organizuju napade tokom Zimskih olimpijskih igara, koje se održavaju u februaru u Sočiju.\nVolgograd, grad na jugu Rusije i u oktobru je bio meta bombaškog napada, takođe, žene samoubice. Ona je aktivirala bombu u autobusu usmrtivši šest osoba.


- Upravo u želji da rešimo problem, Vlada Srbije je usvojila Nacrt zakona o ozakonjenju objekata koji bi trebalo konačno da reši ovaj problem – rekla je ministarka.\nMihajlovićeva je naglasila da je svaka treća zgrada nelegalno izgrađena, odnosno da u 85 odsto nelegalnih objekata građani žive, i da to nisu komercijalni objekti.\n- Mi želilo da ozakonimo ono što se zakonom može ozakoniti. Želimo da smanjimo cenu legalizacije, ali i celu administraciju . Onog trenutka kada zakon bude usvojen, a neće imati podzakonske akte, istog trenutka će krenuti njegova primena. Taksa je najniža moguća i od nje će biti ostvaren prihod od 10 milijardi dinara, 60 odsto tih sredstava će ići lokalnim samoupravama - rekla je Mihajlovićeva.\nTako će, na primer, za objekat do 100 metara kvadratnih taksa iznositi 5.000 dinara, i ta cena važiće za sve, bez obzira na to gde se kuća ili stan nalaze - u Beogradu u prvoj zoni ili u Vranju, Nišu...\nTaksa za objekte do 200 kvadrata biće 15.000 dinara, a za nekretnine preko 300 kvadrata iznosiće 50.000 dinara. Za komercijalne objekte važiće druga cena. Tako će za površine do 500 kvadrata taksa iznositi 250.000 dinara.\n- Pored toga, svi koji su predali zahtev, a ima ih 750.000, moći će da krenu u ozakonjenje odmah, samo je dovoljno da plate taksu. Ostali, koji još nisu podneli zahtev, moraće da podnesu izveštaj zatečenog stanja. Radiće ga projektni biro, i on će sadržati osnovne informacije. Nakon svega, uradiće se satelitski snimak, i to će biti korektivni faktor za inspekciju koja izlazi na teren. Dakle, sve što ne bude u skladu sa njim, a izgrađeno je bez dozvole, biće srušeno - rekla je ministarka.\nOna je napomenula i da će cela procedura biti značajno skraćena i da će sam upis u katastar trajati sedam dana, umesto dosadašnjih 60 do 90 dana.\nOpozicija: Zakon predizborni, otvara prostor za korupciju\nOpozicija je kritikovala Predlog zakona o ozakonjenju tvrdeći da je predizborni, da privileguje pojedince i da otvara prostor za korupciju.\nPosebno sporan za njih je član pet zakona u kome se navodi da se ne može legalizovati objekat u prvoj i drugoj zoni zaštite prirodnog dobra, osim ako nije reč o vikendicama i objektima koji služe za odmor.\nPoslanica Demokratske stranke Nataša Vučković rekla je da je ta član sporan.\n- Niste uspeli da me ubedite da je član pet stav četiri dobro rešenje. Ovo deluje da je urađeno za jedan mali broj ljudi i zato smatramo da vikendice i kuće za odmor treba izbaciti iz njega, da ne bi bilo dilema – rekla je Vučković misleći na velelepna zdanja koje su sinovi predsednika Srbije Tomislava Nikolića izgradili na novobeogradskoj obali Save.\nOsim toga, za opoziciju su sporne i visine taksi, jer, kako kažu, zakonom će biti omogućeno da i vlasnici nelegalnih objekata izgrađenih u ekskluzivnim zonama legalizuju svoje vile po veoma niskim cenama istim kao i one koje će platiti oni koji žive na periferijama gradova ili u selima.\n- Ovaj zakon je šamar svim građanima koji su gradili i danas grade u skladu sa zakonom - rekla je Nataša Vučković.\nMinistarka Zorana Mihajlović, međutim, tvrdi da u pogledu člana pet stava četiri nema nikakve dileme oko toga šta može da se legalizuje.\n- Ni u jednom ni u drugom slučaju nema gradnje, ni u zoni prirodnog dobra niti vodotokova – ponovila je Mihajlovićeva.\nOna je rekla da ovaj Zakon treba da reši 1,5 miliona nelegalnih objekata koji su naročito nastali u periodu od 2005 godine, a da je sve to omogućila upravo vlast Demokratske stranke.\nMihajlovićeva: Zakone koji ste vi donosli povećavali i korupciju i broj nelegalnih objekata\n- Kažete da je uvod u korupciju, ali vi najmanje treba da govorite o tome. Slažem se sa vama da je korupcije mnogo bilo. Ali svi zakoni koje ste donosili, samo su povećavali korupciju i broj nelegalnih objekata, umesto da ste ih smanjivali - rekla je Mihajlovićeva.\nOna je upitlaa kome su činili uslugu kada su dozvoljavali da se pašnjaci prevode u građevinsko zemljište.\n- To ste vi uradili i sada mi treba to da rešimo. Rekli ste da je zakon nepravičan, jer se čine usluge investitorima, ali oni su te stanove prodali i to plaćaju građani koji sad u njima žive. Ovo je zakon koji rešava brljotine iz prethodnog perioda, posebno onog posle 2005. godine – rekla je ministarka.\nNa ovu konstataciju, poslanica DS Nataša Vučković podsetila je ministarku da su oni na vlasti već četiri godine i da i oni iza sebe imaju zakon o legalizaciji iz 2013. godine.\n- Tada ste rekli da će taj zakon rešiti problem nelegalnih objekata. Pa se to nije desilo. Taj zakon je vaša odgovornost - poručila je Vučkovićeva.\nPoslanik Pokreta za preokret Janko Veselinović takođe je ocenio da se zakon ne donosi zbog ozakonjenja nelegalnih objekata, već zbog ljudi koji imaju kuće i vikendice pored reka i na nekim lokacijama koje su zabranjene.\n- Njihovi objekti treba da se legalizuju. To su objekti sinova predsednika države, prijatelja, bliskih saradnika predstavnika vlasti, čak i nekih poslanika - rekao je Veselinović.\nŽivković: Stav za porodicu Nikolić\nZoran Živković, Foto: Tanjug\nPoslanik Nove stranke Zoran Živković izjavio je da je predloženi zakon pomak u odnosu na ranije i da ukoliko se prihvate amandmani te stranke ima šanse da reši veliki problem nelegalnih objekata, ali i ukazao da se članom pet daje mogućnost da se dozvoli opstanak objekata u zaštićenim zonama i klizištima.\n- To se zove stav za porodicu Nikolić - poručio je Živković.\nPoslanica vladajuće Srpske napredne stranke Katarina Rakić rekla je novinarima da će sačekati zvanični stav Vlade o tački pet i da će se onda ta poslančka grupa izjasniti, dok je poslanica Socijalističke partije Srbije Mirjana Dragaš istakla da "ne vidi ništa sporno u tome da se legalizuju objekti u drugom pojasu zaštite prirodnog dobra".\nOsim sporne tačke pet, poslanici opozicije tražili su da se onemogući legalizacija objekata koji su izgrađeni posle usvajanja prošlog Zakona o legalizaciji 2014. godine i onemogući građenje na klizištima i pored reka.\n- Nemojte da dajete nove rokove za nelegalne objekte, vežite za prethodni zakon, za 2014. godinu, jer svako ko je počeo da zida prethodnih godinu je ovim favorizovan, a investitor koji je počeo da zida i pribavio dozvole je ispao glup - rekao je poslanik SDS-a Slobodan Homen.\nŠansa za bolju saradnju privrednika u regionu\nOd radionice do kompanije\nKada je 1993. godine osnovao preduzeće „Stublina“, Radovan Milojević imao je nameru da se kvalitetnim proizvodima probije na tržištu, ali je malo verovatno da je imao viziju kako će posle 15 godina njegove proizvode tražiti i Rusi, Rumuni, Ukrajinci, Česi... Pobednik ovogodišnjeg izbora za preduzetnik 2009, koji organizuju „Blic“ i „Banka Inteza“, smestio je firmu u Stojnik nadomak Aranđelovca.\nBolji uslovi za privredno delovanje, razvijene regionalne ekonomije i prevazilaženje problema među državama regiona, zacrtani su ciljevi za ovu godinu koje organizatori samita 100 biznis lidera jugoistočne Evrope planiraju da ostvare.\nZamenik gradonačelnika Kragujevca i član radne grupe za pregovore sa "Fijatom" Nebojša Zdravković izjavio je danas da su pregovori sa italijanskim proizvođačem automobila "ušli u završnu fazu".\nDruga rata u aprilu\nU godinama pred nama, za većinu poslova koji sada postoje neće biti potrebe ili će biti zamenjeni veštačkom inteligencijom. Šta će biti sa poslovima koje danas radimo kao što su kancelarijski službenik, trgovac, kuvar, konobar, inženjer, učitelj? Da li će i oni nestati? Promene, kada je reč o zanimanjima su se dešavale i dešavaće se, važno je da budite spremni za to.\nNikolić: Srbija mora da ulaže u proizvodnju\nPredsednik Srbije Tomislav Nikolić izjavio je danas u Beogradu da je jedini način da Srbija izađe iz krize, ulaganje u proizvodnju i da se obezbede novi prihodi, a ne da se srpovodi samo politika štednje.\nTransfer novca iz Nemačke preko Komercijalne banke\nKomercijalna banka danas je saopštila da je dobila potrebnu licencu od nemačkog Saveznog finansijskog nadzornog organa (BaFina), kao prva i jedina srpska banka ovlašćena za transfer novca iz Nemačke.\nAFERA "SAMSUNG" Srpskim radnicima u Slovačkoj poturaju ugovore na RUMUNSKOM\nRadnike iz Srbije u fabrikama u Slovačkoj snašla je nova muka. Agencija preko koje su otišli uslovila ih je da potpišu nove ugovore na rumunskom jeziku ako hoće da dobiju plate.\nKRIK: Ministar Nenad Popović u "Rajskim papirima"; Popović: Nemam nijednu ofšor kompaniju\nOčekuje se novi pad cene stanova\nCene nekretnina u Srbiji su u padu za 20 do 30 odsto u odnosu na 2011, a do početka jeseni očekuje se novi pad cena od oko 10 procenata, jer je i pored tražnje za stanovima, kupovna moć gradjana mala, procenili su pojedini stručnjaci za promet nekretnina.\nDušan Nikezić: Srbiji ne preti bankrot\nEkonomska situacija u Srbiji je ozbiljna, ali postoji makroekonomska stabilnosti i nema bojazni da bi moglo da dođe do bankrota ili krize javnog duga, izjavio je danas državni sekretar Ministarstva finansija Dušan Nikezić.


Mnogi izvještaji koji su objavljeni prethodnih dana imaju jedan zajednički zaključak, a to je da su pronašli odgovor na pitanje koji su to naj poslovi za ovu godinu, a koji su plaćeni iznad 100.000 dolara godišnje ili više.\n- Nijedan posao ne odgovara svima nama, ali mnogi od najboljih imaju nekoliko zajedničkih osobina - kaže se u godišnjoj rang listi „najboljih poslova“ za 2021. Prvi put za tri godine programer nije uspio da održi mjesto broj 1. Zubari su takođe izbačeni iz top 5 ove godine i potisnuti pod broj 9 na listi.\nOve godine na prvo mjesto probio se pomoćnih ljekara (srednja zarada od 112.260 USD godišnje; potrebno obrazovanje je master); slijedi programer softvera (107.510 USD godišnje, za šta je potrebna diploma); medicinska sestra (110.700 USD godišnje, za koju je potrebna diploma master); menadžer medicinskih i zdravstvenih usluga (100.980 USD godišnje); i ljekar (206.500 USD godišnje, za koji je potreban doktorat).\nIstraživači su razmatrali poslove sa najvećim projektovanim brojem i procentom otvaranja od 2019. do 2029. godine, kako je utvrdio američki Biro za statistiku rada. Zatim su pogledali niz drugih faktora ocijenjenih na skali od 1 do 10, uključujući nivo stresa, buduće izglede za karijeru, stopu nezaposlenosti i predviđeni desetogodišnji rast broja tih poslova.\nOcjena Glassdoor-a utvrđena je odmjeravanjem tri faktora: potencijal zarade (srednja godišnja osnovna plata), ukupna ocjena zadovoljstva poslom i broj otvorenih radnih mjesta. Da bi se naziv radnog mjesta razmatrao, mora da primi najmanje 100 izvještaja o platama i najmanje 100 ocjena zadovoljstva poslom koje radnici iz SAD-a dijele u toku jedne godine.\nMinistarstvo prosvjete: Krivične prijave protiv učesnika skupa na Cetinju


Počinju pregovori o minimalnoj ceni rada u Srbiji - Izazov\nPočinju pregovori o minimalnoj ceni rada u Srbiji\nNovi magazin 19. avgusta 2019. 12:35\nPregovori o minimalnoj ceni rada u Srbiji za 2020. godinu počinju danas u prostorijma Unije poslodavaca, a u njima će učestvovati predstavnici tog udruženja, oba reprezentativna sindikata, Saveza samostalnih sindikata Srbije i UGS „Nezavisnost“, i ministarstava rada i finansija.\nSindikati će, prema rečima predstavnika „Nezavisnosti“ Zorana Ristića danas pre početka pregovora razgovarati o usaglašavanju stava sindikata o iznosu minimalca.\nPredsednik „Nezavisnosti“ Zoran Stojiljković ranije je rekao da očekuje da će minimalna cena rada biti povećana na 33.000 do 34.000 dinara jer bi to bilo u skladu sa dogovorom od prošle godine da minimalac dostigne minimalnu potrošalčku korpu u 2021. godini koja je u aprilu iznosila ove godine oko 37.500 dinara.\nSekretar Veća Saveza samostalnih sindikata Srbije (SSSS) Zoran Mihajlović rekao je da minimalna cena rada za sledeću godinu treba da se poveća za 15 do 18 odsto, na oko 34.000 dinara.\nČlan Socijalno-ekonomskog saveta i predstavnik Unije poslodavaca Nebojša Atanacković ocenio je da bi svako povećanje „minimalca“ iznad očekivanog rasta bruto domaćeg proizvoda (BDP) od 3,5 odsto i rasta inflacije od oko 1,5 odsto, što ukupno iznosi oko pet do šest odsto, bilo nerealno ako država to na neki način ne kompenzira.\nProšle godine ministar finansija Siniša Mali ukinuo je naknadu za nezaposlenost 0,75 odsto i time preuzeo deo tereta koji bi pao na poslodavce.\nPotpisan ugovor sa Novom Ljubljanskom bankom o kupoprodaji akcija Republike Srbije u…\nPotpisan ugovor sa Novom Ljubljanskom bankom o prodaji akcija Srbije u Komercijalnoj…\nVIŠE OD PROSEKA na nivou Srbije: Prosečna plata u Požarevcu 60.888 dinara\nNECTAR prvi u regionu uvodi ambalažu biljnog porekla i investira u „zelenu…\nPremijerka Brnabić u Loznici: Tražimo partnera za proizvodnju koja će podići…\nMašinska industrija Niš holding prodata za 10,1 miliona dinara\nDogovor pao, još se čeka ugovor: NLB od Narodne banke Srbije nije…\nPlate u Srbiji: Prosek premašio 100.000 dinara u beogradskoj opštini…\nPotpisan ugovor sa Novom Ljubljanskom bankom o kupoprodaji akcija…\nPotpisan ugovor sa Novom Ljubljanskom bankom o prodaji akcija Srbije u…\nVIŠE OD PROSEKA na nivou Srbije: Prosečna plata u Požarevcu 60.888…\nNECTAR prvi u regionu uvodi ambalažu biljnog porekla i investira u…


Svi projekti, Odbrana prava na pristup informacijama u Srbiji\nVaša lokacija / Beogradski centar za bezbednosnu politiku / O NAMA / Projekti / Svi projekti / Odbrana prava na pristup informacijama u Srbiji /\nCilj projekta je da promoviše transparentnost sektora bezbednosti u Srbiji i doprinese otklanjanju neodumica šta treba da bude javno, a šta tajno u ovom sektoru. Nesporazumi između bezbednosnih institucija, sa jedne, i građana, novinara, organizacija civilnog društva, sindikata, sa druge strane, o tome šta jeste, a šta nije informacija od javnog značaja nisu retki, o čemu svedoči i praksa Poverenika za informacije od javnog značaja i zaštitu podataka o ličnosti, kao i praksa domaćih i međunarodnih sudova.\nBezbednosne institucije - policija, vojska, službe bezbednosti - često uskraćuju građanima informacije od javnog značaja, pozivajući se na propise o tajnosti podataka, zaštitu nacionalne\nbezbednosti, ali i zaštitu ličnih podataka i\nU dosadašnjoj praksi pokazalo se da time ponekad iz neopravdanih razloga ili bez odgovarajućeg obrazloženja na koji način bi otkrivanje određenih informacija ugrozilo bezbednost zemlje i građana krše pravo javnosti da zna.\nIzmene Zakona o odbranii Zakona o Bezbednosno-informativnoj agenciji iz maja 2018. stvaraju poseban pravni režim za sektor bezbednosti po kome se teoretski svaki podatak o radu Ministarstva odbrane i BIA može označiti kao tajan. Poverenik je u junu 2018. Podneo predlog za ocenu ustavnosti ovih izmena, ali se odluka Ustavnog suda po tom zahtevu i dalje očekuje. U toku su i izmene Zakona o pristupu informacijama od javnog značaja kojima se, prema oceni stručnjaka, umanjuje nivo transparentnosti javnih institucija, a naročito javnih preduzeća.\nU okviru projekta predviđeni su:\nistraživanje javnog mnjenja,\nistraživanje prakse različitih aktera u traženju informacija u sektoru bezbednosti u Srbiji,\nprodukcija edukativnih video klipova i drugih vizuelnih sadržaja namenjenih široj publici.\nTrajanje projekta: 1. decembar 2018. - 30. septembar 2019.


Dačić je kazao da taj plan ne podrazumeva rešavanje pojedinačnih problema svake lokalne samouprave, već strategiju koja će ukazati koje su šanse juga Srbije, u kojim oblastima i kako ih na najbolji način iskoristiti.\n"Srbija će biti jaka, ako svi njeni delovi budu jaki", rekao je je Dačić i ukazao na neophodno jedinstvo u sprovođenju dogovorene strategije i velikih projekata na jugu Srbije od svih, nezavisno kojim partijama pripadaju.\nDačić je predsednike opština pitao da li žele da se tako radi, jer bi u suprotnom, kako je rekao uz osmeh, mogao jedino da im "pomogne osnivanjem zajednice opština".\nMinistarka regionalnog razvoja i lokalne samouprave Verica Kalanović je rekla da je stanje na jugu alarmantno i navela da je privredni rast na u tom delu zemlje 2011. godine bio minus 6,9 odsto, i zapitala šta bi značilo za Srbiju da je taj rast bio makar pozitivan.\nMinistar poljoprivrede, šumarstva i vodoprivrede Goran Knežević je kazao da su "krovni ciljevi" tog ministarstva povećanje agrarnog budžeta, investicije u poljoprivredu i predvidljivost proizvodnje.\n"Važne su ideje, a novac je moguće naći", poručio je Knežević, ukazujući na već postojeće mogućnosti korišćenja podsticajnih sredstava i mogućnost za dobijanje bespovratnih sredstava u zajedničkom projektu sa Danskom.\nMinistar prosvete, nauke i tehnološkog razvoja Žarko Obradović je rekao da spremno treba dočekati mogućnost korišćenja sredstava Evropske banke za obnovu i razvoj namenjenih sanaciji školskih objekta.\nPrivrednik Dragan Tomić iz "Simpo" Vranja je rekao da je preokret moguć, ali da to zavisi od strategije, kao i kadrova koji moraju da budu hrabri i ljudi od znanja.\nOn je naveo primer kako se razvio jug Italije postajući region sa jakom industrijom nameštaja, a zatim zapitao zašto Niš ne bi mogao da bude mesto proizvodnje automobila na električni pogon, imajući u vidu tradiciju tog grada u oblasti elektronike.\nPredsednik Vlade Srbije osvrnuo se danas na medijsku situaciju u Srbiji, ocenivši da propise u toj oblasti ne treba donositi ishitreno i na način koji bi stvarao konflikte u društvu.\nNiška televizija, čiji je osnivač lokalna samouprava, poslednjih meseci upozorava na tešku finansijsku situaciju u kojoj se nalazi i insistira da dobije status regionalnog javnog servisa.


Šta se krije iza Tilersonove smene - Studio B\nŠta se krije iza Tilersonove smene\nŠta se krije iza Tilersonove smene Tanjug\nSvetSvet Pocetna 13. 03. 2018. 15:38:15\nAmerički predsednik Donald Tramp smenio je danas državnog sekretara SAD Reksa Tilersona, ali svoju odluku, za sada, nije obrazložio, a mediji navode da je reč o dosad najvećoj promeni u Trampovom kabinetu.\nRojters ocenjuje da je ovakva odluka očekivana od prošlog oktobra, kada su se prvi put pojavili navodi o razmiricama između Trampa i Tilersona (65), koji se povukao sa čela kompanije „Ekson mobil“ kako bi se, pre nešto više od godinu dana, pridružio američkoj administraciji.\nTri neimenovana zvaničnika Bele kuće rekla su da se Tramp za ovu promenu odlučio sada jer želi novi tim za predstojeće pregovore sa Severnom Korejom i razne trgovinske pregovore, prenosi „Vašington post“.\nRojters primećuje da je Tilerson, po svoj prilici, bio neinformisan prošle nedelje kada je Tramp objavio da će se sastati s liderom Severne Koreje i postati prvi predsednik SAD na dužnosti koji će to učiniti.\nInače, Tilerson se sa skraćenog putovanja po Africi vratio samo nekoliko sati uoči objavljivanja Trampove odluke o njegovoj smeni.\nTramp je javno „sasecao“ Tilersonove diplomatske inicijative nebrojeno puta, a poslednji put u ponedeljak, kada je dosadašnji državni sekretar o Rusiji izneo komentare koji, očigledno, odudaraju od politike Bele kuće, navodi britanska agencija.\nAP podseća da su većinu Tilersonovog mandata pratile glasine o njegovim trvenjima sa Trampom, pri čemu je u oktobru televizija En-Bi-Si objavila da je generalni sekretar predsednika, pred članovima Kabineta, nazvao „moronom“, a to Tilerson zapravo nikada nije porekao.\nIpak, dosadašnji državni sekretar je sve vreme uporno tvrdio da je u solidnim odnosima s Trampom i odbacivao je glasine o zategnutosti između njih dvojice.\nEn-Bi-Si televizija je u oktobru objavila i da je Tilerson bio na pragu odluke da podnese ostavku ovog leta, ali da je pozvan da ostane na tom mestu do kraja godine.\nVećina američkih medija danas, posle Trampovog saopštenja, navodi da je na relaciji Tramp-Tilerson bilo sukoba „između četiri zida“.\nTelevizija Si-En-Bi-Si primećuje da je do takvih međusobnih sukoba došlo u jeku velike međunarodne krize, uključujući potencijalni nuklearni obračun sa Severnom Korejom.\nTenzije između njih dvojice su, napominje ta televizija, dostigle vrhunac kada se Tilerson javno distancirao od predsednikovog „mlakog“ odgovora na nasilje i skup belih neonacista u Šarlotsvilu u Virdžiniji prošlog leta.\nFoks njuz danas navodi da je Tramp u petak putem Tvitera negirao glasine da bi Tilerson mogao da ode sa funkcije, te da je tada istakao da „iako se sa njim ne slaže po nekim pitanjima, njih dvojica dobro sarađuju“.\nAP danas prenosi da je, plaćen 27,3 miliona dolara prošle godine, Tilerson stekao oko 160 miliona dolara u deonicama „Eksona“, uz 149 miliona dolara u drugim deonicama, prema podacima koji je ta kompanija dostavila Komisiji za obveznice i berzu.\nInače, Tilerson je na mesto držanog sekretara stupio 1. februara, a pre nego što je postao državni sekretar nije imao nikakvog iskustva u javnom sektoru.\nOdrastao je u Teksasu i Oklahomi. Diplomirao je na Teksaškom univerzitetu u Ostinu, na odseku za civilni inženjering.\nPoznato je i da je bio predsednik Američkih izviđača od 2010. do 2012.\nOd 2006. godine je bio predsednik i izvršni direktor „Ekson mobila“, ali se toj kompaniji zapravo pridružio još 1975. godine kao ineženjer.\nDva puta je bio imenovan i za potpredsednika sektora „Eksona“, a u tim ulogama je bio zadužen za nadziranje ogranaka kompanije u Rusiji i na Kaspijskom moru.\nPre nego što je preuzeo dužnost državnog sekretara, sastao se više puta s ruskim predsednikom Vladimirom Putinom, navodi Foks njuz na osnovu Tilersonove biografije, uz napomenu da su njegove veze s Rusijom bile pomno analizirane tokom njegovog mandata.\nTramp je danas objavio da će novi državni sekretar biti šef CIA Majk Pompeo, a da na njegovo mesto dolazi Ðina Haspel.\n„Majk Pompeo, direktor CIA, postaće naš novi državni sekretar. On će odraditi fantastičan posao. Hvala Reks Tilersonu za njegovu službu. Ðina Haspel postaće novi direktor CIA i prva žena na tom mestu. Čestitke svima“, napisao je Tramp na Tviteru.\nKo je (bio) državni sekretar Tilerson\nReks Tilerson, sada već bivši američki državni sekretar, član Republikanske partije, inženjer, čije bogatstvo se procenjuje na 245 miliona dolara, na to je mesto došao 1. februara 2017. sa pozicije izvršnog direktora američke naftne kompanije Ekson mobil, kao jedan od najbolje plaćenih direktora na svetu.\nNalazi se na 25. mestu Forbsove liste, a prema pisanju medija blizak je s Putinom i dobitnik je najvišeg ruskog odlikovanja koje se daje stranim državljanima.\nBio je predstavnik Ekson mobila u Rusiji u vreme vlasti Borisa Jeljcina, a današnja Moskva ga kvalifikuje kao konstruktivnog i profesionalnog sagovornika.\nU tom je smislu bio i označen kao Trampov saradnik koji se zalaže za najbolje moguće odnose sa Rusijom, te je bio kritičan i protivnik sankcija uvedenih Rusiji.\nStupio na dužnost 1. februara 2017. kada je njegov izbor potvrdio Senat američkog Kongresa.\nTramp ga smenjuje uoči najavljenog susreta sa Kimom(Severna Koreja) jer ga smatra previše „establišmenski nastrojenim“.\nImao je nekoliko značajnih razmimoilaženja s Trampom u vezi sa Severnom Korejom, pri čemu je, kako mediji navode, Tramp pretio „vatrom i besom“, a Tilerson tražio mirna rešenja.\nNeslaganja je bilo i u vezi sa nuklearnim sporazumom sa Iranom, gde je Tilerson tražio da šestorka koja je potpisala taj sporazum sa Iranom poštuje potpisano, nasuprot Trampu koji je zagovarao ukidanje sporazuma i govorio da će ga „sahraniti“ (sporazum).


Обележен Дан сећања на жртве Холокауста | Јадовно 1941. – КУЛТУРА СЈЕЋАЊА\nSvečanom akademijom u nekadašnjem Spasićevom paviljonu na Starom sajmištu obeležen je Dan sećanja na žrtve Holokausta u Beogradu.\nAkademiji su prisustvovali gradski menadžer Goran Vesić, predsednik Jevrejske opštine Beograd Danilo Medić, ambasadorka Izraela u Srbiji Alona Fišer Kam, rabin Isak Asiel, te potomci nastradalih Jevreja u logoru Staro sjamište.\nNa početku svog obraćanja Vesić je kazao da je prva odluka prošlog saziva Skupštine Grada pre četiri godine bila da 10. maj proglasi Danom sećanja na žrtve Holokausta u Beogradu.\n„Izabrali smo da nam ta odluka bude prva, jer smo na taj način želeli da pokažemo da želimo da se trajno sećamo svojih komšija Jevreja koji su stradali samo zato što su bili proganjani od strane nacista, obeleženi kao narod koji treba da nestane”, kazao je Vesić.\nDodao je da je 10. maj proglašen Danom sećanja na žrtve Holokausta u Beogradu, jer su nacisti tog dana 1942. godine proglasili Beograd gradom bez Jevreja.\n„Hvala Bogu, nisu bili u pravu, bilo je onih koji su uspeli da prežive, ali nažalost mnogo njih je stradalo i to ovde”, rekao je.\nVesić je naveo da je pre četiri godine jedna od njegovih prvih poseta bila poseta Sinagogi i Jevrejskoj zajednici i naveo da je ta zajednica u tom trenutku bila u vrlo lošem materijalnom položaju, da je bilo potrebno skupiti novac čak i da se plati struja.\n„To nije sramota ljudi koji su radili u toj zajednici, to je sramota za nas koji imamo obavezu da im pomognemo da rade, da funkcionišu, žive, neguju svoju kulturu, tradiciju”, kazao je Vesić i dodao da je danas situacija drugačija, te da je Srbija prva zemlja u Evropi koja je usvojila zakon kojim je regulisana restitucija porodicama žrtava koje su ostale bez naslednika u Holokaustu.\nNaveo je da danas Jevrejska zajednica ima ugovor sa državom, da se imovina vraća, te da je na osnovu svega urađenog u prethodne četiri godine postala ponovo deo beogradskog društva.\n„Nakon Drugog svetskog rata Jevrejska zajednica je, nažalost, postala nevidljiva, nije bila puno prisutna u društvu, a Jevreji su stotinama godina bili važan deo našeg društva, koji su doprinosili našoj kulturi, istoriji…„, kazao je gradski menadžer.\nNaveo je da će ubrzo biti otvoren kulturni centar Jevrejske zajednice, koji će Grad Beograd aktivno pomagati, kao i država i istakao da će se na taj način očuvati sećanje na ljude stradale u Drugom svetskom ratu.\nKazao je da će sutra Ministarstvo za rad, zapošljavanje, boračka i socijalna pitanja uputiti predlog zakona o Starom sajmištu, te da očekuje da će do kraja godine taj zakon biti i usvojen i dodao da će nakon toga biti raspisan i međunarodni konkurs za rešenje memorijalnog centra.\nPodsetio je da je zajedno sa jevrejskom i romskom zajednicom postignuta saglasnost o tome kako će funkcionisati budući memorijalni centar i naveo da će imati tri nezavisna muzeja, muzej Holokausta, koji će biti sećanje na stradale Jevreje, muzej koji će podsećati na stradale Rome i muzej koji će predstavljati sećanje na stradale Srbe.\n„Imaćemo tri nezavisna muzeja, jer su sva tri naroda stradala ovde i na taj način ćemo odužiti svoj dug onima koji su stradali ovde”, kazao je Vesić i dodao da je to najvažnija stvar koju će uraditi, jer će na taj način biti ispravljena nepravda koja traje od kraja Drugog svetskog rata.\n„Zaista je bilo tužno da ovo mesto ne bude obeleženo”, kazao je Vesić i naveo da sada postoji državna volja da se Staro sajmište pretvori u memorijalni centar, te da će i predsednik Srbije Aleksandar Vučić biti predsednik Komisije koja će odlučivati kako će se graditi taj centar.\nDodao je da memorijalni centar neće biti samo mesto koje će služiti za sećanje na ljude koji su stradali, već da će biti i mesto na kojem će moći da se uči šta je Holokaust.\n„Na ovom tužnom mestu gledajmo u budućnost, jer budućnost i sve ono što radimo ima smisla samo ako budemo našli način da naučimo greške iz prošlosti”, kazao je Vesić.\nPodsetio je da je pre nekoliko dana potpisan ugovor u kojem je Grad Beograd dozvolio proširenje jevrejskog groblja i najavio da će se napraviti i projekat za uređenje tog groblja, koje je, kaže, kulturni spomenik i svedočanstvo istorije, ne samo Jevrejske zajednice, već i Beograda i Srbije.\nPredsednik Jevrejske zajednice Beograd Danilo Medić, navodeći da je neko morao da napravi kamion i dušegubke u kojima su stradali Jevreji, te da je neko morao da pusti i gas, kazao je da su svi oni znali šta rade, te da tu dolazi do pitanja lične odgovornosti svih tih ljudi koji su učestvovali u tom zločinu.\nKazao je da, s druge strane ima primera Beograđana koji su spašavali svoje komšije Jevreje i naveo primer direktora Beogradske gimnazije, koji je bez obzira na to što je rizikovao svoj život, koji je na kraju izgubio, spasao jevrejske đake koji su bili kod njega u školi tako što im je davao dokumenta sa italijanskim imenima da mogu da prebegnu.\n„Svako je mogao da odluči i tada i sada šta je njegova odgovornost u društvu i šta on lično radi”, kazao je Medić i dodao da su njegovu porodicu spasili beogradski Nemci.\n„Naša odgovornost je da ne zaboravimo, jer ti procesi mogu da se ponove. Zlo živi i ako mi budemo samo pasivni i pustimo da se stvari dešavaju, te loše i zle stvari mogu da se ponove”, naveo je Medić.\nNa teritoriji Beograda stradalo je preko 11.000 Jevreja iz Beograda, Banata, centralne i južne Srbije, kao i jevrejskih izbeglica iz Austrije i Čehoslovačke.\nPočetkom decembra 1941. godine otvoren je logor Sajmište, gde je zatvoreno preko 6.000 žena i dece. Svi su ubijeni do 10. maja 1942. godine.\nRuta smrti od Starog sajmišta do Jajinaca


Disciplinski postupci protiv Stojkovića, Mrkele, Vazure... - Srpskacafe\nDisciplinski postupci protiv Stojkovića, Mrkele, Vazure…\nČetvrtak, 27.09.2018., 12:56\nDisciplinska komisija Fudbalskog savez Srbije odlučila je da pokrene postupak protiv šestorice igrača, trenera i funkcionera zbog izjava poslije mečeva Superlige.\nVladimir Stojković, Mitar Mrkela i Miloš Vazura dali su neprimjerene izjave nakon vječitog derbija i FSS traži njihovo izjašnjavanje.\nNa meču Partizana i Crvene zvezde Ričmond Boaći postigao je sumnjiv pogodak i poslije toga uslijedili su brojni negativni komentari sa obje strane Topčiderskog brda.\nTo je što se tiče utakmice između Partizana i Crvene zvezde, a kada je riječ o drugim “incidentima”, Disciplinska komisija tražiće od Zorana Mirkovića i Ivice Ilieva obrazloženje zbog izjava po okončanju meča Rad – Partizan, kada su njih dvojica kritikovali suđenje.\nPored njih, disciplinski postupak pokrenut je i protiv trenera Dinama Vranja Dragana Antića, koji je kritkovao arbitre nakon susreta sa Napretkom.\ndisciplinski postupakcrvena-zvezdapartizanfssVladimir StojkovićFS SrbijeMilos VazuraizjaveMitar Mrkela


Počela obnova južnog bedema Kastela\nU okviru nastavka obnove tvrđave Kastel, u četvrtak, 15. augusta, počela je rekonstrukcija južnog bedema utvrđenja, na mjestu gdje se nekada nalazio ugostiteljski objekat. Obnova bedema trajaće tri mjeseca, a Grad je za ove namjene izdvojio 120.000 KM.\nGradonačelnik Igor Radojičić, koji je u četvrtak obišao radove, podsjetio je da je polovina tvrđane rekonstruisana još prije nekoliko godina, uz pomoć sredstava EU, te da je nakon toga nastavljena postepena rekonstrukcija preostalog dijela Kastela.\nDanas počinjemo obnovu i rekonstrukciju južnog bedema – segmenta 6. Radi se obnova zidina i ograde, te bravarski, zidarski i tesarski radovi, sa osnovnim ciljem da u naredna tri mejseca imamo obnovljen još jedan dio Kastela – rekao je Radojičić.\nOn je dodao da Grad već unazad tri godine obnavlja jedan po jedan segment Kastela, ali i istakao da će za potpunu rekonstrukciju biti potrebna značajna finansijska sredstva. Radojičić je napomenuo da bi cjelokupna rekonstrukcija, u ovom trenutku, predstavljala veliko finansijsko optrećenje za gradski budžet, te da se, iz tog razloga, svake godine obnavlja po jedan dio, u zavisnosti od raspoloživih sredstava.\nArheolog Muzeja Republike Srpske, Ivana Pandžić, istakla je da su izvođači radova dužni da ispoštuju sve arhitektonske, istorijske i druge činjenice kako bi ovaj bedem, i poslije obnove, zadržao autentični izgled.\nCilj je da se ne dodaje ništa novo, nego da se tvrđava obnovi zaštiti od propadanja – rekla je Pandžić i dodala da se, uporedo sa radovima, nastavljaju arheološka istraživanja ovog lokaliteta.\nRekonstrukciju južnog bedema Kastela izvodi beogradska firma Koto, specijalizovovana za sanaciju kulturno – istorijskih spomenika.


Masterklas za harfiste sa Katrin Finč - Biznis i Finansije\nHome\tPromo\tMasterklas za harfiste sa Katrin Finč\nMasterklas za harfiste sa Katrin Finč\nby bifadmin 5. aprila 2019.\n„Multikultivator“ u saradnji sa prostorom za savremeno izvođenje „Spectrum East“ sa ponosom predstavlja Multiversity Master Class za harfiste sa Katrin Finč (Catrin Finch)\nMasterklas u trajanju od 3h će biti održan u ponedeljak 15. aprila 2019. u prostoru za savremeno izvođenje Spectrum East.\nMasterklas je namenjen harfistima svih nivoa, od početnika i studenata do diplomaca i profesionalnih harfista. Cilj je unapređenje tehnike sviranja harfe, učenje sistematičnog vežbanja, rad na interpretaciji i opšti razvoj uz iskustva jedne od najuspešnijih harfistkinja svoje generacije.\nKatrin Finč neprestano oduševljava publiku širom Velike Britanije i sveta još od svoje 5. godine zbog čega je prozvana „Kraljicom harfi“. Prvi značajan uspeh na međunarodnim takmičenjima beleži 1999. godine u Francuskoj pobedivši na jednom od najznačajnijih takmičenja za harfiste „Lily Laskine International Harp Competition“. Pobeda na „Young Concert Artists International Auditions“ u Njujorku, donela joj je turneju u preko 30 saveznih država SAD, uključujući koncerte i recitale u Njujirku („Lincoln Centre“ i „Weill Recital Hall“), Bostonu i Vašingtonu. U maju 2004. a zatim i 2012. godine nominovana je za „Classical Brit Award“ a osvojila je i nagradu “Echo Klassik” u Nemačkoj.\nBroj polaznika masterklasa je ograničen na najviše 6 aktivnih i najviše 6 pasivnih učesnika.\nAktivni učesnici će sa Katrin Finč raditi 30 minuta na jednoj ili dve kompozicije po sopstvenom izboru i moći će da prisustvuju masterklasu tokom čitavog njegovog trajanja.\nPasivni učesnici mogu da prisustvuju Master Class, bez prilike da sviraju, ali mogu da učestvuju u razgovoru i postavljaju pitanja.\nIndividualni časovi u trajanju od 60 minuta su dostupni na zahtev.\nUNIQA šestu godinu zaredom uz male trkače


Arden Jaguar AJ 21 : nove slike i detalji\n14 Avg 2008 - 18:04 Tuning Link\nArden, nemački specijalista za obradu Jaguara i Range Rovera, nedavno je pokazao svoju verziju najnovijeg Jaguara XF, a sada su dostupne nove slike i par novih detalja.\nPokretna kancelarija : Citroen C6 Office\n14 Avg 2008 - 07:18 Concept cars Link\nIz Citroena stiže zanimljiv primerak njihovog najluksuznijeg modela C6, prepravljenog u pravu mobilnu kancelariju, opremljenu svim neophodnim "sitnicama".\nMusketier Peugeot 207 EnGarde\n14 Avg 2008 - 00:35 Tuning Link\nIz nemačke tjuning kuće Musketier posle nedavne dorade novog Citroena C5 stiže i modifikovani Peugeot 207. U obradi ove firme, koja se pre svega bavi Citroenovim i Peugeotovim automobilima, 207 – ica dobija dodatak EnGarde u imenu, novi aero body kit, pojačane motore, set atraktivnijih točkova i novi izduvni sistem.\nVIDEO : Audi R8 by MTM\n14 Avg 2008 - 00:25 Tuning Link\nAudi R8, prerađen u nemačkoj tjuning kući MTM, umesto sa standardnih 309kW/420KS i 430Nm, raspolaže sa 412kW/560KS pri 7750 o/min. i 580Nm obrtnog momenta pri 5500 o/min., što je dovoljno za ubrzanje od 0 do 100 km/h za 3,9 sekunde (fabrički model 4,6 sec), do 200 km/h mu treba 12,5 sekundi, dok najveća brzina iznosi 315 km/h (serijski R8 može do 301 km/h).\nVIDEO : "Progress is Beautiful" reklama za Audi A4\n13 Avg 2008 - 18:17 Zanimljivosti Link\nOva reklama za Audi A4 je emitovana na kineskoj televiziji tokom svečanog otvaranja Olimpijskih igara u Pekingu, a naglasak je na progresu. Međutim, posebno je zanimljiv deo reklame gde se Mercedes zamenjuje Audijem A4; valjda u stilu "Mercedes je star i prevaziđen, a Audi nov i progresivan". Očekujemo odgovor Mercedesa na ovu Audijevu provokaciju...


Vesti online / Sport / Košarka / Đorđević: Micov je završio karijeru!\nSelektor košarkaške reprezentacije Srbije Aleksandar Đorđević rekao je danas da više ne računa na Vladimira Micova i da je "njegova kratka karijera u reprezentaciji završena".\nKOŠARKA Micov: Đorđević mi je rekao da nisam dobrodošao\nNedelja 24.08.2014. 21:03\nE moj sale,srpska posla posle će da priča kako nije bacio peškir nisi dobro video.\nUtorak 26.08.2014. 07:29\nLjudi, šta je Micov uradio? da ga Đorđević tako maltretira,ako je čovek neka kaže, a ne bacio peškir....


Pomažemo klijentima u smanjivanju ukupnih troškova rizika koristeći stručna znanja naših specijaliziranih konzultanata i implementirajući usluge za tehnička potraživanja i kontrolu rizika. Naš tim za kontrolu rizika i potraživanja pomaže klijentima u povećanju povrata ulaganja u područjima poslovanja, ljudskih resursa i imovine.\nTvrtka Willis Towers Watson pomaže klijentima u smanjivanju ukupnih troškova rizika koristeći stručna znanja naših specijaliziranih konzultanata i implementirajući usluge za tehnička potraživanja i kontrolu rizika. Naš tim za kontrolu rizika i potraživanja pomaže klijentima u povećanju povrata ulaganja u područjima poslovanja, ljudskih resursa i imovine.\nEkspertna znanja i resursi kojima tim raspolaže omogućuju:\nBrzu, učinkovitu i adekvatnu naplatu potraživanja\nSprječavanje i ublažavanje gubitaka i izlaganja gubitcima\nOgraničavanje gubitaka nakon nastanka\nNaša platforma za pružanje usluga rješava izlaganja gubicima, od najjednostavnijih do najsloženijih, koristeći taktičke, tehničke i strateške metode rješavanja problema, koje su podržane moćnim prilagođenim analitičkim alatima.\nIzvješćivanje o potraživanjima\nZastupanje u odštetnim\nRješavanje složenih potraživanja\nSavjetovanje za kontrolu gubitaka u konkretnim projektima\nStrateške i savjetodavne usluge\nIntegrirano savjetovanje u osiguranju od nezgode


Saopštenje DPS: Manipulacijom se poraz ne može pretvoriti u pobjedu\nutorak, 05 decembar 2017 14:48\nS obzirom na to da izbjegavate odgovor na pitanje koje vam je postavio zamjenik predsjednika DPS Duško Marković, kako ste vi to pobijedili DPS u tri primorske opštine, moraćemo tu vašu izmišljotinu da demaskiramo. Dakle, ne da nijeste pobijedili DPS, nego ste od naše stranke u svakoj od njih žestoko poraženi. Da pođemo od Budve, gdje smo osvojili 1620 glasova više od vas, odnosno pobijedili smo na 22 izborna mjesta a vi na 2. U Kotoru, gradu gdje ste podmetnuli stranog državljanina za gradonačelnika, imali smo 2203 više glasova od vas, na 19 glasačkih mjesta smo pobijedili, a vi na 0 ( slovima: nula). U Herceg Novom smo imali 1167 glasova više od vas, pobijedili smo vas na 41 biračkom mjestu.\nTo što ste za potrebe svojih manipulacija u javnosti prisvojili rezultate i ostalih partija, sa kojima ste jedva skrpili i jedva održavate koalicije u ove tri opštine, moraćete da razjašnjavate sa njima, jer su brojke neumoljivi svjedoci vašeg političkog poraza.\nOvo su činjenice, a sve ostalo vaše izmišljotine kojima još jednom želite da obmanete javnost. Nastavite li ovakvom demagogijom i ubeđivanjem da ste pobijedili tamo gdje ste izgubili da vrijeđate zdrav razum građana Crne Gore, i cenzus će vam želja biti.


Vrhu beogradske vlasti preči novac i interesi od ljudskih domova i života - NOVA stranka\n16.07.2021 Press služba Beograd, borba, dozvole, gradnja, inspekcija, Naslovna, Nova stranka, opozicija 0\nNakon što se danas, na beogradskoj opštini Vračar, urušila stambena zgrada, jer su joj potkopani temelji sa gradilišta koje se nalazi na parceli pored, postavlja se pitanje ko iz gradske vlasti i po kom "burazerskom principu" uopšte izdaje građevinske dozvole za masovnu gradnju po prestonici.\nStanari su evakuisani i samo pukom srećom nije bilo povređenih, ni stradalih, što ne anulira činjenicu da je lako moglo doći do tragičnih posledica, kao i da je materijalna šteta ogromna. Iako su građani Beograda godinama unazad ogorčeni što njihov grad gubi svoj identitet, kao i nemoćni pred naletom investitorskog urbanizma, sada su suočeni i sa konstantnom opasnošću za svoj život i krov nad glavom, jer napredjačkim perjanicama iz vrha gradske vlasti odgovara da, po principu "jedna ruka na rame, druga u džep", masovno izdaju dozvole za gradnju i skreću pogled sa pitanja kako radovi dalje teku. Stoga i imamo sve češće tragedije na gradilištima, jer zbog nemara građevinskih inspekcija, kao i nepoštovanja bezbednosnih mera, radnici gube glave.\nZato ne možemo a da se ne zapitamo koliko još ljudi treba da strada ili domova naših komšija da se uruši ne bi li se ozbiljno pristupilo pitanju principu izdavanja građevinskih dozvola, radu inspekcija, ali i zaštite na radu, kako zaposlenih na gradilištima, tako i uopšte.\nBojazan dodatno uliva i činjenica da je Srbija primer masovne divlje gradnje kakva se ne pamti, a da je novac ukraden od građana Srbije podeljen po džepovima sumnjivih investitora i vrha aktuelne vlasti. Kada se sve pomenuto uzme u obzir, Nova stranka upozorava da vrh vladajuće strukture ne preza ni od žrtvovanja života zarad sopstvenog interesa.\nZato ih još jednom upozoravamo da ne shvataju građane lakoverno misleći da će im učinjeno biti zaboravljeno i oprošteno. A nekažnjeno tek neće proći. To je zadatak opozicije i građana koji što pre zajedničkom borbom moraju stati na put daljem naprednom uništenju ne samo Beograda, već i čitave Srbije.\nPrevious article\tNova stranka zahteva momentalno povlačenje predloga zakona koji uništavaju životnu sredinu Next article\tMovsesijan: Pad u varvarstvo\nŠto pre pobediti letargiju koja je ovladala Zrenjaninom


Stefanović: Neću dozvoliti da se kalja ime pripadnika Vojske Srbije – Studio B\nStefanović: Neću dozvoliti da se kalja ime pripadnika Vojske Srbije Tanjug\nObjavljeno: 24.01.2022. 19:26 Izmenjeno: 15.02.2022. 10:29\nMinistar je dodao da je dobro što je, makar pod pritiskom javnosti i, kako je sam Marić rekao, nakon brojnih poziva koje su mu uputili lično generali srpske vojske, uputio izvinjenje tim ljudima i njihovim porodicama.\nPotpredsednik Vlade i ministar odbrane Nebojša Stefanović ponovo je najoštrije osudio uvrede koje je na račun pripadnika Vojske Srbije izneo novinar Milomir Marić.\n„Potpuno je jasno sa kakvim je prezirom Milomir Marić govorio kada je rekao “to su primitivni oficiri, najgluplji ljudi idu u vojsku“ i “ko nije ni za šta ide u vojsku“, a ti oficiri su baš i tih osamdesetih bili mnogi časni oficiri koji su dali svoje živote za Srbiju i odbranu srpskog naroda nekoliko godina kasnije““, poručio je Stefanović, kako je saopšteno iz Ministarstva odbrane.\n““Nečasno je nazivati naše heroje primitivnim oficirima, najglupljim ljudima i reći da ko nije ni za šta ide u vojsku, a činjenica je da je Marić to baš tako rekao, baš ovim rečima““, dodai je ministar Stefanović.\nOn ističe da od Marića nije tražio da se njemu lično izvini za bilo šta, već je stao u zaštitu vojnika i oficira koji žive za ovu zemlju. ““Odgovor koji mi je uputio Marić, posle tri dana, samo govori o nedostatku profesionalizma Milomira Marića, koji na televiziji sa nacionalnom frekvencijom ima ambiciju da bude tužilac i sudija. Ja nemam takvu ambiciju i uvek ću, kao čovek koji nije činio krivična dela, biti spreman da se odazovem na poziv svih držanih organa, kao što sam i do sada. Sve laži koje u svojim emisijama, doduše nevešto, plasira Marić, moraće da dokaže pred sudom““, dodaje ministar.\nStefanović je naglaasio da će do tada, kako je naglasio, svaki put kada Marić, ili bilo ko drugi, pokuša da na bilo koji način ponizi Vojsku Srbije i sve njene ljude, boriti za njih, ma ko bio s druge strane, jer su to časni, vredni i pošteni ljudi i patriote kojima se Srbija ponosi, koji su za otadžbinu davali i svoje živote.\nMinistar je istakao da neće dozvoliti da se kalja njihovo ime.